Potpisan Protokol o saradnji sa francuskom Agencijom za borbu protiv korupcije – Agencija za sprečavanje korupcije\nDirektor Agencije za borbu protiv korupcije Republike Srbije Dragan Sikimić i zamenik direktora Agencije za borbu protiv korupcije Republike Francuske Žerar Begranže potpisali su Protokol o saradnji u oblasti prevencije i borbe protiv korupcije.\nDirektor Sikimić naglasio je da će Protokol omogućiti razmenu dobrih praksi, sprovođenje zajedničkih aktivnosti, kao i unapređenje mehanizama prevencije korupcije i režima integriteta u javnom sektoru. Izrazio je i zahvalnost ambasadoru Republike Francuske Frederiku Mondoloniju na značajnoj podršci u uspostavljanju saradnje sa francuskim antikorupcijskim telima u kontekstu evropskih integracija Republike Srbije.\nZamenik direktora francuske Agencije Begranže istakao je da je Protokol rezultat zajedničkog rada dveju Agencija, kao i potvrda dobrih odnosa Republike Srbije i Republike Francuske. Ukazao je i na značaj međunarodne saradnje i razmene iskustava, mišljenja i informacija, posebno imajući u vidu transnacionalni karakter korupcije.\nPored predstavnika Agencije za borbu protiv korupcije i Ambasade Republike Francuske, potpisivanju su prisustvovali i predstavnici Ministarstva unutrašnjih poslova, Ministarstva pravde i Republičkog javnog tužilaštva Republike Srbije.


Kome smeta osveženje za srpski fudbal !? – Sport In\nsep 23, 2019 crvena zvezda, čukarički, inđija, javor-matis, linglong tire, mačva, mladost, napredak, partizan, proleter, rad, radnički, radnik, spartak žk, super liga srbije, tsc, vojvodina, voždovac\nSve je eskaliralo u poslednje tri utakmice kada je protiv ovog kluba dosuđeno ček četiri kaznena udarca, što je sigurno nezabeleženo u istoriji srpskog fudbala. Zanimljivo kao po komandi su to bili prekršaji ili u ranoj fazi utakmica ili u samoj završnici meča. U svim slučajevima to je direktno uticalo na rezultat tih duela, a jedna već na vidiku velika pobeda je praktično “oteta”.\nU zeleno belom taboru su se sa sličnim mukama suočavali i u sezoni iza nas u prvoligaškom društvu, kada prosto nisu bili “planirani” da budu tu gde jeseu, a tada su bili ubedljivi lideri na tabeli Prve lige Srbije. Ipak, Inđinčani su izdržali sve pritiske i igrom, stručnim radom su uspeli kroz golgotu baraža da se domognu elitne lige po drugi put u svojoj istoriji.\nZanimljivo, možda mnogima i neočekivano dobar start u prvim kolima kao da je zasmetao. Kako je prvenstvo odmicalo osećaj nekog novog “planiranja” se sve više osećao. Uzaludne su bile dobre igre, hvaljenje redom svih stručnjaka protivničkih ekipa, posebno trenera Partizana Save Miloševića i Crvene zvezde Vladana Milojevića, o nekom novom trendu i osveženju za srpski fudbal, Inđija je stavljena na odstrel.\nPartizan brani trofej u Kragujevcu


Ekološka tranzicija Sarajeva: U toku realizacija 64 projekta od 646 miliona KM - Tešanj.ba\nSarajevo, kakvo trenutno imamo, nije grad koji može da ponudi zdravo i ugodno življenje njegovih građana, poručio je u svom obraćanju ministar prostornog uređenja, građenja i zaštite okoliša Faruk Kapidžić na jučerašnjoj press konferenciji i predstavljanja rada Vlade KS, u proteklih osam mjeseci.\n“Kroz 20 godina proteklog djelovanja svih institucija Kantona doveli smo se do situacije, da ako nešto ne preduzmemo, imat ćemo velikih problema u bliskoj budućnosti . Zato sadašnje djelovanje ovog Ministarstva možemo posmatrati u pravcu isključivo jednog cilja, a to je da se dosadašnji procesi zaustave i da se promjeni čitava filozofija djelovanja u prostoru”, poručio je ministar Kapidžić.\nKao jedini način postizanja tog cilja, prema riječima ministra, jeste promjena urbanizam grada, te potreba da se, po prvi put iza rata, donese vizija prostora za naredni period razvoja Kantona od 20 do 50 godina.\nOn ističe da taj urbanizam mora biti u skladu sa postulatima struke i svim evropskim principima zelenih gradova i obnovljivih izvora energije, uz održivo korištenje prirodnih resursa. To je moralna, ali i zakonska obaveza spram usvojenih planova, kao što je KEAP – Kantonalni ekološki plan iz 2015. godine i GCAP – Zeleni akcioni plan iz 2017. godine.\n“Da bi došli do tih ciljeva, borba za zemlju, vodu i zrak mora biti konstantna i obavezujuća za sve koji budu dolazili na odgovorna mjesta u ministarstva koja su uključena u to, kao i na odgovorna mjesta svih u lokalnoj samoupravi”, stav je ministra Kapidžića. U svrhu ostvarivanja tih ciljeva, u Ministarstvu su pokrenute aktivnosti u dva pravca. Jedan je izmjena postojeće i donošenje nove zakonske regulative, te sprovođenje dosadašnjih studija kao rezultat stručnog istraživanja ove problematike.\nGovoreći o usvojenoj zakonskog regulativi u ovom ministarstvu, ministar je podsjetio na usvojenu obavezujuću Odluku o poboljšanju kvalitete zraka u Kantonu Sarajevo, zatim na Strategiju ograničenja korištenja uglja za period do 2031. godine, kao i na Odluku o zabrani korištenja i skladištenja uglja u Kantonu Sarajevo počev od 15.10.2021 godine.\n“Pripremili smo novi Zakon o prostornom uređenju i građenju u Kantonu Sarajevo u kome će biti regulisane krucijalne stvari za Kanton, kao što je zaštita parkovskih površina, izvorišta voda, energetska efikasnost, problem nelegalne izgradnje, način legalizacije i postojanje urbaniste grada kao kolektivnog stručnog tijela. Potrebno je donijeti niz akata o regulisanju propuštenih stvari u prethodnim propisima, a što je u skladu i po obavezi svih Evropskih direktiva i odluka iz oblasti prostornog uređenja”, naglasio je Kapidžić.\nTakođer, urađeni su Planovi upravljanja zaštićenim područjima, Prostorni planovi područja posebnih obilježja za zaštićena područja, Urbanistički plana Grada Sarajeva i urbanistički planovi za Ilijaš, Hadžiće i Trnovo, kao i priprema prijedloga za stavljanje Spomen-parka Vraca u zaštićena područja.\nDonesena je i Odluka o privremenim mjerama zaštite ventilacionih koridora utvrđenih u “Studiji o urbanim ventilacionim koridorima i uticaju visokih zgrada” u skladu sa Zaključkom Vlade Kantona. U okviru sprovođenja dosadašnjih studija i omogućavanja energetske efikasnosti u KS, urađeno je subvencioniranje zamjene peći na ugalj i ostala čvrsta goriva certificiranim pećima i toplotnim pumpama u Kantonu, te se vrši subvencioniranje gasnih priključaka koje se realizuje između Ministarstva i “Sarajevogas” -a.\nProvode se projekti energetska efikasnost u javnim objektima u Kantonu za 40 objekata u saradnji sa EBRD-om, kao i projekt rekonstrukcije liftova u saradnji sa općinama.\nNa nedavnoj Međunarodnoj konferenciji ambasador Evropske unije u BiH Johan Sattler iznio je alarmantnu i zabrinjavajuću procjeni da se zbog zagađenja zraka u BiH bilježi 3.300 smrtnih slučajeva godišnje.\n“To je meni, kao ministru, i ovoj Vladi poznato, ali isto tako nam je poznato da je veliki broj smrtnosti i od zagađene vode. Zato će moje djelovanje biti i van direktne nadležnosti, te ću insistirati na sveobuhvatnom djelovanju svih ministarstava na rješavanju tih problema. Vlada će se potruditi da ekološka tranzicija, koju u budućnosti treba da sprovodimo, neće pasti na leđa građana, nego ćemo uz pomoć EU i naše odgovorno djelovanje spram Budžeta imati dovoljno sredstava da postignemo zacrtane ciljeve. U tom smislu, u saradnji sa Zavodom za planiranje, za period 2021-2023.godine kandidirano je 75 projekata u vrijednosti 713 miliona KM. Već sada na području Kantona se realizuje 64 projekta, čija će vrijednost od 646 miliona KM uskoro biti vidljiva”, poručio je ministar Kapidžić sa jučerašnje press konferencije Vlade KS.\nPrethodni članakPočinje uređenje parka i izletišta Ilinčica, projekt vrijedan 560.000 eura\nNaredni članakNa pješačkom prijelazu pokosio troje djece


Vlada RS odobrila sredstva za socijalno zbrinjavanje radnika\n20:08 U vrtiću “Trol” i ove godine pripremna nastava za predškolce\n20:03 Da li će ova država biti nova Jugoslavija?\n16. jan 2019 805\nVlada Republike Srpske donijela je Odluku o odobravanju isplate sredstava za socijalno zbrinjavanje radnika u ukupnom iznosu od 504.126,33 maraka.\nSredstva su namijenena za uplatu doprinosa za penzijsko i invalidsko osiguranje i osiguranje od nezaposlenosti za 88 radnika iz 33 preduzeća koji su procesom stečaja preduzeća ostali bez zaposlenja ili su ispunili uslov za starosnu penziju.\nOdlukom se Fondu PIO Republike Srpske raspoređuje iznos od 487.497,51 maraka za uplatu doprinosa za penzijsko i invalidsko osiguranje za 73 radnika iz 29 preduzeća koji su se prijavili na Javni poziv Fonda PIO RS do 31.12.2017. godine, a koji sa uplatom navedenih sredstava stiču uslove za starosnu penziju.\nZavodu za zapošljavanje Republike Srpske odobren je iznos od 16.628,82 maraka za uplatu doprinosa za osiguranje od nezaposlenosti za radnike preduzeća u stečaju GP „RADNIK-GRADNjA” a.d. iz Modriče, ZZ „Dojčin Lukić” iz Lopara, Stambena zadruga „Prostor” iz Trebinja i AD „TRGOPROMET” iz Dervente, a doprinos za penzijsko i invalidsko osiguranje će biti izmiren u narednom periodu.\nU vrtiću “Trol” i ove godine pripremna nastava za predškolce


Preventivne akcije saobraćajne policije - RTV Centar Srem\nDruštvoGlavnoMladi i decaObrazovanjeRegionSremSremska Mitrovica 09/11/2018 sofija 0\nSaobraćajna policija posebnu pažnju posvećuje bezbednosti dece, kao posebno ranjive kategorije učesnika u saobraćaju, pa sprovodi i posebne mere na povećanju bezbednosti učenika povodom...\nSaobraćajna policija posebnu pažnju posvećuje bezbednosti dece, kao posebno ranjive kategorije učesnika u saobraćaju, pa sprovodi i posebne mere na povećanju bezbednosti učenika povodom početka školske godine. Ovog meseca, u zavisnosti od rasporeda časova u školi, sat vremena pre početka prvog časa i po završetku poslednjeg časa, na putevima i ulicama u zonama osnovnih i srednjih škola sprovodi se pojačana kontrola učesnika u saobraćaju, koja će biti nastavljena i kasnije.\nU toku septembra i oktobra saobraćajni policajci u saradnjii sa školama obaviće plansku edukaciju đaka prvaka, pošto deca ovog uzrasta nemaju dovoljno iskustva, ni znanja o bezbednom učešću u saobraćaju. Kroz program ,,Osnovi bezbednosti dece“, u osnovnim školama, đacima 4. i 6. razreda u toku školske godine držaće se predavanja u cilju razvijanja svesti i bezbednog ponašanje dece u saobraćaju.\nKako ističu predstavnici saobraćajne policije, vozači su vrlo obazrivi i pažljivi kada se vozilom kreću na putevima gde su prisutna deca. Međutim, i pored toga postoji potreba da se unapredi nivo bezbednosti dece kao posebno ranjive kategorije učesnika u saobraćaju i da se permanentno vrši kontrola poštovanja obaveza vozača prema njima.


Završen 8. Beogradski festival evropske književnosti - Dijalog.net\nNaslovna Kultura Film Završen 8. Beogradski festival evropske književnosti\nZavršen 8. Beogradski festival evropske književnosti\nBeograd, 28. jun 2019. – Velika završnica 8. Beogradskog festivala evropske književnosti pripala je živom klasiku srpske književnosti Ljubomiru Simoviću, slovenačkom romansijeru Vladu Žabotu i domaćem dokumentarnom filmu Intimno o književnosti.\nLjubomir Simović je na sceni festivala premijerno čitao svoje nove pesme. Gostovanje Simovića je jedan od najuzbudljivijih trenutaka Beogradskog festivala evropske književnosti.\nSusret i razgovor sa jednim od najpoznatijih i najprevođenijih slovenačkih romansijera Vladom Žabotom je bio još jedan događaj vredan pažnje.\nŽabot je i autor romana Vučje noći koji je uvršćen u međunarodnu antologijsku ediciju 100 slovenskih romana i koji je preveden na više evropskih jezika.\nFestival je završen projekcijom dokumentarnog filma Mateje Rackova Intimno o književnosti nastalog po scenariju Vuka Ršumovića i u produkciji Srpskog PEN centra.\nU filmu Intimno o književnosti deset značajnih savremenih srpskih pisaca govore o deset najznačajnijih srpskih psiaca XX veka u rasponu od Isidore Sekulić, Andrića, Crnjanskog i Selimovića do Pope i Raičkovića, Kiša i Pekića, Tišme i Pavića.\nOznakeArhipelagBeogradski festival evropske književnostiLjubomir SimovićVlado Žabot\nPrethodno Roditelji osmaka podneli tužbu protiv TV Pink\nSledeće Srbija otvorila poglavlje 9 o finansijskim uslugama\nTop Tags Društvo lokalna samouprava Evropska komisija Pravosuđe OCD Civilno društvo mediji mladi Evropska unija istraživanje konkurs Vlada Republike Srbije vladavina prava Srbija i Evropska unija evropske integracije


Abazović optužio DPS da gura građane u sukobe a njemu crta metu - Svet - Dnevni list Danas\nPočetna » Svet » Abazović optužio DPS da gura građane u sukobe a njemu crta metu\nLider Građanskog pokreta URA i kandidat za potpredsednika crnogorske vlade Dritan Abazović rekao je danas da buduća vlada želi da gradi „najbolje moguće“ odnose sa susedima i optužio, do skora vladajuću, Demokratsku partiju socijalista (DPS) da gura građane u sukobe, a njemu lično „crta metu“.\n0Piše: Beta 03. decembra 2020. 13.18\n„Ne možemo ljudima u vladi brojati krvna zrnca, i gledati ko su Srbi, Crnogorci, ko su vernici, ko ateisti… Nemojte to sebi da dozvoljavate. Nastavljate da nas iz opozicije gurate u sukobe, crtate mi metu, vi iz DPS, vi koji dolazite ispred moje kuće kad nisam tamo, a ja vam kažem da nisam tamo, evo sam ovde“, rekao je Abazović obraćajući se poslanicima DPS-a.\nOn je reagovao u kontekstu kritika da je buduća vlada „jednonacionalna, jednoverska i svetosavska“.\nAbazović je naveo da je „sramotna priča o jednonacionalnoj vladi“.\nOn je rekao da nova izvršna vlast „želi građansku Crnu Goru“ i optužio DPS da joj je namera da „svađa i pokaže da neko ko je Albanac ne može da sarađuje sa Srbima“.\n„Možemo, ovo je zajednička država, a vi hoćete privatnu. Država pripada svima, ne trebaju nam lovćenske straže, nama trebaju budžetske straže da je čivaju od ovakvih kao što ste vi“, dodao je Abazović.\nUsledile su oštre reakcije iz DPS-a, čiji su poslanici optužili Abazovića da ih je izvredjao i da se „nedostojno“ ponaša. Iz tog kluba čule su se i lične uvrede upućene Abazoviću.\nPokret koji vodi Abazović je posle izbora 30. avgusta u poziciji da opredeljujuće utiče na formiranje nove parlamentarne većine i pod velikim je pritiskom dela domaće i javnosti iz da ne pruži podršku vladi mandatara Zdravka Krivokapića koji je na izborima predvodio prosrpski blok „Za budućnost Crne Gore“.\nCrna Gora, Dritan Abazović, nova vladaBeograd\nAbazović: Svi moraju biti jednaki pred zakonom, pa i Mićunović


Toyota Gota Car - Novi Sad - Korporativna poruka\n“GO.TA.CAR GROUP“ je porodična kompanija koja u svom sastavu objedinjuje tri ćerke kompanije koje su ovlašćeni zastupnici i serviseri tri renomirana brenda: TOYOTA, CHEVROLET i CITROEN. “GO.TA.MOBIL” je čеtvrta ćerka firma kompanije GO.TA.CAR GROUP, koja u svom asortimanu kupcima nudi program polovnih vozila. U vreme svetske ekonomske krize mi tražimo svoju šansu, reorganizujemo se, stvaramo novu ponudu proizvoda i usluga i trudimo se da budemo korak ispred svih. Finalizovali smo investiciju od 4 miliona evra izgradnjom novog centra ”GO.TA.CAR GROUP”, u Novom Sadu, u najtežem periodu krize. To nam je sada prednost jer isti omogućava maksimalnu ponudu i posvećenost kupcu. “GO.TA.CAR” je petu godinu za redom ponela titulu najboljeg dilera Toyote u regiji Adria i tradicionalni je nosilac Evropske nagrade za zadovoljstvo klijenata “ICHIBAN” (London 2008, Brisel 2009, Paris 2010, Budimpešta 2012 i Atina 2013). Takodje, kompanija “GO.TA.CAR” je i jedina u Srbiji koja je ikada dobila tu nagradu i jedna od 20 najboljih u konkurenciji od preko 2000 evropskih dilera. Vrednosti na kojima naša kuća insistira su lojalnost kupaca koju postižemo tako što se trudimo da premašimo njihova očekivanja, kako kvalitetom vozila koja nudimo, tako i prilikom svakog njihovog kontakta sa nama. Naša snaga leži u velikom poverenju koje uživamo od strane klijenata sa kojima saradjujemo. U svojoj poslovnoj filozofiji sledimo “Toyota Way” princip poslovanja, koji se temelji na timskom radu, uzajamnom poštovanju, preuzimanju odgovornosti i postavljanju uvek novih izazova.\nVizija: Želimo da „Gota.Car Group“ bude kompanija koju će kupci izabrati, a mi ćemo vodjeni principima kvaliteta, timskog rada, uzajmnog poštovanja i postavljanja uvek novih izazova, uticati na to da klijenti i ostanu zadovoljni svojom odlukom.


Pandurević nakon dogovora lidera SDA i SNSD-a: Milorad Dodik je kukavica kojoj je zafalilo para\nNaslovnica Krajina Banja Luka Pandurević nakon dogovora lidera SDA i SNSD-a: Milorad Dodik je kukavica kojoj...\nSarajevo, Banja Luka – Zastupnica SDS-a u Parlamentarnoj skupštini BiH Aleksandra Pandurević izjavila je nakon sastanka Milorada Dodika i Bakira Izetbegovića kako je Dodik još jednom pokazao da je spreman sjesti za stol i sa “crnim đavolom” kada mu zafali para.\n“Zahvaljujemo se Miloradu Dodiku što je danas pokazao da su naši ministri u Vijeću ministara BiH radili dobro i da je mehanizam koordinacije koji su oni dogovorili dobar. U ovom što je on danas dogovarao nema nikakvih suštinskih izmjena”, rekla je Pandurević.\nOna je dodala da je Dodik pokazao i kako je u stanju blokirati i igrati se sa svim i svačim “dok mu ne zafali para”.\n“Kada mu zafali para onda je spreman sjesti i sa crnim đavolom, kako nam je on predstavljao gospodina Izetbegovića posljednjih godina, da bi došao do sredstava”, kazala je Pandurević.\nIzrazila je i žaljenje što dio međunarodnih predstavnika podržava i radi za one koji iz čistog hira često sve ruše i blokiraju u zemlji.\n“Jako sam tužna kao građanin Republike Srpske što je predsjednik RS-a i danas pokazao da on ima kukavičje srce i da ne smije preći entitetsku granicu i doći u Sarajevo”, rekla je Pandurević.\nPandurević je podsjetila i na Dodikove ranije izjave u kojim je govorio kako će razgovore voditi samo na institucionalnom nivou sa članovima Predsjedništva BiH.\n“Danas se ispostavilo da pod okriljem stranaca imamo razgovor dvije stranačke delegacije. Ja kada bih umrla ne bi pokazala strah da ne smijem šetati čitavom BiH i otići u Sarajevo. Milorad Dodik je pokazao da on samo umije da galami, a da je u suštini velika kukavica. On to kao Milorad Dodik može raditi, ali kao predsjednik RS-a nema pravo da bude kukavica”, zaključila je Pandurević.


Pižon: Nismo glupi da pretimo Italijanima | Glas javnosti\npetak 7. oktobar 2011.\nPočetna > Sport > Pižon: Nismo glupi da pretimo Italijanima\nSTARA PAZOVA- Kapiten fudbalske reprezentacije Srbije Dejan Stanković ističe da očekuje "fenomenalnu atmosferu" u večerašnjem duelu sa Italijom, koji može biti ključan za "orlove" u kvalifikacijama za Evropsko prvenstvo.\nSelektor Vladimir Petrović kaže da u sastavu definitivno neće biti povređenog Nemanje Vidića.\nDan ranije konferenciji za novinare u Staroj Pazovi prisustvovalo je mnogo italijanskih novinara, koje je najviše zanimala bezbednost, posle prošlogodišnjih incidenata u Đenovi.\n"Nema razloga za brigu. Preduzete su sve mere da atmosfera bude fenomenalna. Kad Italijani izađu na teren, shvatiće koliko nam je važan ovaj meč...Incident iz Đenove je iza nas i treba da se ubuduće sećamo lepe atmosfere sa Marakane", rekao je Stanković.\nKapitenu Srbije biće ovo 101. meč za reprezentaciju, a Fudbalski savez najavio je da će mu se odužiti pre početka utakmice.\nSrbiji su potrebna tri boda iz preostale dve utakmice da bi sigurno obezbedila plasman u baraž kvalifikacija, mada je moguće i da se plasira sa jednim bodom ako se "poklope" ostali rezultati.\nPetrović je rekao da će obratiti pažnju i na meč Severna Irska - Estonija.\nSa saigračima iz Intera sam pričao koliko je kome važna ova utakmica, ali nismo se mnogo zadržavali na temi o navijačima.\n"Osluškivaćemo rezultat iz Belfasta. On je bitan za nas, ali prevashodno je da mi napravimo dobar rezultat. Biće interesantna utakmica. Italija nije protivnik kome možemo da pretimo i ne smemo da se zalećemo, da ne bismo primili gol iz kontranapada. Moramo da igramo pametno i strpljivo", rekao je Petrović.\nItalija je već obezbedila plasman na EP, tako da večerašnji meč za nju neće imati takmičarski značaj, što je Stanković ocenio kao dodatnu opasnost.\n"Kad neko igra bez opterećenja, onda igra najbolje, ali nećemo da mislimo na njih, jer su nama bodovi preko potrebni. Sigurno neće biti lako, nema ljubavi bez bola", rekao je Stanković.\nPetrović je najavio da će štoperski par biti Slobodan Rajković i Neven Subotić.\nMeč će biti odigran u 20,45 časova na stadionu Crvene zvezde.\nAna Ivanović protiv Radvanske u četvrtfinalu\nPrandeli: Pritisnućemo Srbiju!


SNP: Negativan prirodni priraštaj u 21 opštini, vlast da ozbiljno pristupi problemu | Aktuelno\nSNP: Negativan prirodni priraštaj u 21 opštini, vlast da ozbiljno pristupi problemu\nČak i u Podgorici, koja ima najviše rođenih, pozitivni prirodni priraštaj iznosi svega dva. Statistika je neumoljiva i pokazuje više nego zabrinjavajuću činjenicu da je u odnosu na 2020. godinu došlo do povećanja negativnih trendova u još četiri grada, poručuju iz SNP-a\nIz Socijalističeke narodne partije ukazuju da je negativan prirodni priraštaj prisutan u 21 od 24 crnogorske opštine. Smatraju da se u sadejstvu države, opština, Investiciono-razvojnog fonda i banaka mora naći model pružanja podsticaja mladim bračnim parovima kako bi na što lakši način riješili svoje egzistencijalne probleme, prije svega zaposlenje i obezbjeđenje krova nad glavom.\n“Najnoviji podaci Uprave za statistiku pokazuju da je prirodni priraštaj u Crnoj Gori na kraju aprila bio čak minus 1.218, te da je bijela kuga prisutna u 21 od 24 opštine. Čak i u Podgorici, koja ima najviše rođenih, pozitivni prirodni priraštaj iznosi svega dva. Statistika je neumoljiva i pokazuje više nego zabrinjavajuću činjenicu da je u odnosu na 2020. godinu došlo do povećanja negativnih trendova u još četiri grada”, navodi se u saopštenju.,\nIz te parije ističu da godinama unazad ukazuje na ovaj problem, ali kažu da bivša vlast nikada nije reagovala na njihove apele, niti je ozbiljno shvatala podatke Monstata.\n“Nova vlast rješavanju ovog problema mora pristupiti krajnje ozbiljno i odgovorno jer se radi o trendovima koji bi upalili “crveni alarm” i kod država sa neuporedivo većim brojem stanovnika. Jako je važno ukazati da veliki uticaj na prirodni priraštaj, posebno u opštinama na sjeveru, imaju migracije, koje su jako izražene jer veliki broj mladih sa sjevera odlazi u Podgoricu ili u inostranstvo. U tom smislu, bitna je podrška države i opština kako bi se građani motivisali da svoj život i karijere vezuju za rodna mjesta, a bez adekvatnih ekonomskih podsticaja i ulaganja to nije moguće”, poručuju iz SNP-a.\nNavode da je jedan od načina da se pomogne mladim bračnim parovima pružanje novčane pomoći za svako novorođeno dijete, kao i obezbjeđenje besplatnih udžbenika za sve osnovce i dječijeg dodatka za djecu do šest godina, što je nova parlamentarna većina svojim glasanjem u Skupštini Crne Gore već osigurala.\n“Takođe, smatramo da bi se kroz usvajanje Zakona o finansijskoj podršci porodicama sa djecom, koji, primjera radi, postoji u susjednoj Srbiji, mogao obezbijediti roditeljski dodatak za prvo, drugo, treće i četvrto dijete, a koji bi odredio precizan iznos sredstava koji bi roditelji dobijali za svako novorođeno dijete. Mišljenja smo da to ne bi trebalo da se svede isključivo na jednokratnu pomoć, već da bi trebalo obezbijediti mjesečnu naknadu roditeljima čiji bi iznos zavisio od broja djece”, poručuju iz SNP-a.\nJedna od mjera, kako smatraju, trebalo da bude i osnivanje posebne uprave za demografiju i populacionu politiku, putem koje bi se mogla obezbijediti bespovratna sredstva za sufinansiranje mjera populacione politike namijenjena opštinama.\n“Ta sredstva bi mogla biti korišćena za rekonstrukciju, adaptaciju i izgradnju objekata predškolskih ustanova, kao i za rekonstrukciju i izgradnju igrališta i sličnih sadržaja namijenjenih djeci, a sve u cilju pružanja podrške roditeljima”, navode iz SNP-a.\nIstiču da samo uz ove preduslove može se govoriti o potencijalnom pretvaranju negativnog prirodnog priraštaja u pozitivni i opstanku i napretku naše države.\n“SNP će se truditi da svojim zalaganjem doprinese da se ovaj problem počne rješavati što prije”, zaključuju iz SNP-a.\nAktuelno Sport - 18.09.2021-20:51\nMilatović: Crna Gora nema više vremena za demagogiju DPS-a\nAktuelno - 18.09.2021-20:44\nCrna Gora nema više vremena za demagogiju DPS-a. Podaci su tu da pokažu razliku u ekonomiji i finansijama, poručio je ministar ekonomskog razvoja Jakov...\nSNP najoštrije osuđuje uvrede i prijetnje upućene Abazoviću\nPOLITIKA Aktuelno - 15.09.2021-11:41\nSocijalistička narodna partija Crne Gore najoštrije osuđuje prijetnje i vrijeđanje koje su juče pojedinci na Cetinju uputili potpredsjedniku Vlade Dritanu Abazoviću i odborniku GP...


U toku završni radovi na Gardošu u Zemunu - News - Turistički svet\nU toku završni radovi na Gardošu u Zemunu\nNa zemunskom brdu Gardošu obnovljene su stare stepenice koje vode od Lagumske ulice do Milenijumske kule, a završava se i rekonstrukcija stepenica koje povezuju auto-park sa gardoškom terasom, kao i prilazne platforme na istočnoj strani sa platoom gde se nalazi kula.\n– Stepenište koje se prostire od Lagumske ulice do gardoške terase, koje je deo istorijske celine Staro jezgro Zemuna, spremno je da dočeka nove turiste. Jedan krak stepeništa pruža se od Milenijumske kule do Ulice visoke, drugi od Ulice visoke do Ulice stare, a treći od Ulice stare do Gardoške ulice. Rekonstrukciju stepeništa koje vodi ka Gardošu finansirala je Gradska opština Zemun u približnom iznosu od 15 miliona dinara, a na osnovu inicijative građana putem projekta "Da se radi i gradi po tvom" – rekao je predsednik beogradske opštine Zemun Dejan Matić, koji je u ponedeljak obišao Gardoš, uz napomenu da je Gradska opština Zemun našla pravni osnov da preko Ministarstva kulture dobije rešenje za sprovođenje mera tehničke zaštite po modelu uređenja fasada na zaštićenim spomenicima kulture.\nTokom 2020. godine radiće se restauracija i rekonstrukcija drugih devastiranih stepeništa na prostoru Gardoša. Na prostoru od 104 m2 u planu je rekonstrukcija i restauracija stepeništa Njegoševa ulica – Gardoška ulica i Gardoška ulica – Stara ulica, sa eventualnom sanacijom terena zbog procene da je stepenište nebezbedno za prolaz pešaka. Takođe, radiće se i restauracija stepeništa od Trga Branka Radičevića ka Grobljanskoj ulici, navodi se na sajtu Beoinfa.\nImajući u vidu status kulturnog dobra, izrada tehničke dokumentacije će se obaviti u saradnji sa nadležnim Zavodom za zaštitom spomenika kulture. Ovim radovima biće pokriveni svi prilazi Gardošu.\nStepeništa su deo turističke infrastrukture, jer povezuju tačke na kojima se nalaze spomenici kulture, a njihova restauracija će doprineti da mnogobrojni turisti dožive Zemun na najlepši mogući način.


Banke moraju da se oglašavaju zakonito, istinito, časno i pristojno - Sve o novcu\nHome\tFinews\tBanke moraju da se oglašavaju zakonito, istinito, časno i pristojno\nBanke moraju da se oglašavaju zakonito, istinito, časno i pristojno\nKada je reč o oglašavanju, banke bi trebalo da poštuju osnovne postulate, koji se odnose i na druge organizacije, a to je da oglašavanje bude zakonito, istinito, časno i pristojno, rečeno je na savetovanju BankMark 2019, a prenosi Ekapija.\n„Banke koje posluju u Srbiji prilikom oglašavanja prave slične greške koje se dešavaju i u drugim zemljama. Najveći broj prigovora na oglašavanje banaka prema statistici odnosi se na takozvano obmanjujuće oglašavanje.To je slučaj kada u oglasu nije data kompletna informacija potrošaču, a to je jedna od osnovnih funkcija oglasa, da informiše javnost. To su ili sitna slova ili nekompletne informacije. Internet je veoma zanimljivo tržište. S jedne strane daje veliku slobodu, a sa druge, veoma je teško pratiti, te je to prostor u kojem može da se očekuje da se pojave takve stvari koje su u suprotnosti sa etikom“, rekla je Jelena Ivanović, izvršna direktorka Nacionalne asocijacije za etičke standarde u oglašavanju.\n„Inicijativa za pokretanje ovakvog savetovanja potekla je iz rada Odbora za marketing i PR Udruženja banaka Srbije. Postojala je potreba i želja da se kreira jedna ovakva platforma koja bi omogućila kolegama da razmenjuju znanja i iskustva u onoj meri u kojoj to dozvoljavaju tržišni uslovi“, rekla je Zlata Lukić, specijalista za marketing i PR Udruženja banaka Srbije.\nU Srbiji trenutno posluje 26 banaka, a primetan je trend konsolidacije tržišta.\nGrawe osiguranje preuzima portfelj životnog osiguranja Dunava u Republici Srpskoj\nMišo Dobrijević, advokat: Banke moraju bolje da informišu klijente


Mrkonjić najavio tužbu protiv ministarke Zorane Mihajlović | Web-Tribune.com\nHome / AKTUELNO / Mrkonjić najavio tužbu protiv ministarke Zorane Mihajlović\n23. septembra 2014.\tAKTUELNO Leave a comment\nNekadašnji ministar za saobraćaj i infrastrukturu Milutin Mrkonjić najavio je da će tužiti aktuelnu resornu ministarku Zoranu Mihajlović zbog insinuacije da je on imao „neki drugi interes“ kada je dogovorao poslove izgradnje autoputa.\nMinistarka Zorana Mihajlović izjavila je u intervjuu „Politici“ da je Mrkonjić svojevremeno ugovorio izgradnju 12 kilometara autoputa na deonici Ub-Lajkovac, iako je u tom trenutku znao da sa obe strane te deonice nema ničega, odnosno da su tu još uvek njive.\n„Pitanje je kako je to smeo da uradi, znajući da okolo nema ništa i da će biti tek 2017. godine. Znači da je postojao neki drugi interes kada je dogovarao te poslove“, rekla je Zorana Mihajlović.\nU pismu koje je, kao reakciju na taj intervju, Mrkonjić poslao Politici, navodi se da će zbog te insinuacije ministarku Mihajlović tužiti nadležnim institucijama.\n„Divim se hrabrosti gospođe Mihajlović da o poslovima za koje nije stručna, i pored nepoznavanja stvari, javno govori, sudi i odlučuje. Da je pri tom samo politika u pitanju, imalo bi to možda više smisla jer sa svim tim funkcijama – potpredsednica Vlade, ministarka za građevinarstvo, saobraćaj i infrastrukturu, do juče i za energetiku, sigurno nije lako ostati sa obe noge na zemlji“, naveo je Mrkonjić.\nOn je naveo da sa Zoranom Mihajlović nema nameru da polemiše i da je ona s pravom ljuta što kasni izgradnja deonice Koridora 11 između Uba i Lajkovca ali da odgovor na pitanje zbog čega kasni treba da potraži u preduzeću „Koridori Srbije“, koje je vodilo taj posao od osnivanja i koje je „profesionalno i politički pod kapom“ ministarstva Zorane Mihajlović.\nMrkonjić je rekao da su i skupština i vlada i Nacionalni savet za infrastrukturu svojevremeno odlučili da se ide u izgradnju Koridora 11 i to upravo sa najspremnijom deonicom, između Uba i Lajkovca.\n„Bio je raspisan i tender u vezi kojeg su odlučivali predstavnici pet ministarstava, posao je dobio konzorcijum naših preduzeća a moja obaveza je bila da potpišem ugovor, jer su sredstva išla iz budžeta Republike Srbije“, naveo je Mrkonjić.\nPrevious Na Kopaoniku nula stepeni i sneg..\nNext Oliver Stoun, reditelj: Putin u Ukrajini brani ključne geopolitičke interese Rusije!


24.12.2016 u 18:21\nDemonstranti obučeni kao Deda mraz nastavljaju proteste u Seulu\nSEUL - Više od 550.000 ljudi marširalo je ulicama Seula, tražeći ostavku predsednice Park Geung Hje, a većina njih nosila je kostime Deda Mraza, prenosi Bi-Bi-Si. Učesnici protesta zahtevaju njenu momentalnu smenu, a tokom skupa čuli su se uzvici „Uhapsite Park” i pevale božićne pesme čiji tekstovi su prilagođeni aktuelnoj situaciji. Između 200 i 300 mladih u odelima Deda Mraza delili su knjige i božićne čestitke deci uz pokliče „Pokloni deci, parkovoj lisice”. Protesti se u toj zemlji održavaju već devetu nedelju protiv predsednice koja je umešana u skandal o korupciji. Južnokorejski parlament glasao je za razrešenje Parkove, ali tu odluku treba da potvrdi i Ustavni sud. Parkova je osumnjičena da je tokom mandata, zajedno sa prijateljicom Čo Sun Sil zloupotrebljavala\n09.12.2016 u 22:10\nKorupcija oborila južnokorejsku predsednicu\nSveopšte veselje vlada Južnom Korejom otkako je parlament ubedljivom većinom opozvao predsednicu Park Geun Hje. Građani su maltene opkolili parlament da bi klicali i uzdizali transparente „Pobeda narodu” i „Nova Republika Koreja”, kada je saopšteno da je od 300 članova njih 234 glasalo protiv demokratski izabrane liderke. Skupu ispred zgrade parlamenta prisustvovale su porodice. Jedan nastavnik je, piše „Rojters”, doveo ženu i dve male ćerke da svedoče istorijskom trenutku i upamte kako je narod pobedio režim. Upravo tako analitičari i opisuju sramni pad južnokorejskog vođe – kao retku pobedu naroda nad sistemom. Zaista, poslednji put su Južnokorejci izašli na ulice pre više od pola veka da zbace nepopularnog lidera, vodeći krvave bitke sa naoružanim policajcima. Sada je mirna\n09.12.2016 u 08:29\nJužna Koreja: Park opozvana, premijer postao v.d. šefa države\nSEUL – Južnokorejska predsednica Park Geun-hje danas je i zvanično prestala da obavlja tu funkciju, a vršilac dužnosti šefa države postao je premijer Huang Kjo-an. Poslanici su ranije danas u parlamentu izglasali opoziv Parkove zbog umešanosti u korupcijski skandal, a nakon što je kancelarija predsednice iz parlamenta primila primerak odluke o opozivu, njena ovlašćenja su ukinuta, javlja AP. Premijer Huang Kjo-an sada je dobio i funkciju vršioca dužnosti šefa države sve dok Ustavni sud ne odluči da li da i zvanično okonoča predsednički mandat Parkove ili da je vrati na položaj. Za donošenje odluke, Sud ima rok od 180 dana.\n03.12.2016 u 15:06\nNastavljeni protesti u Seulu, pola miliona ljudi na ulicama\nJUŽNA KOREJA – Stotine hiljada Južnokorejanaca okupilo se danas u Seulu u nastavku protesta kojim zahtevaju ostavku predsednice Park Geun-hje. Povod za štrajk je navodni skandal u koji je umešana predsednica, prenosi Rojters. Tri opozicione partije su uputile parlamentu zahtev za smenom, a ako uspeju u nameri, Park Geun-hje će biti prvi demokratski izabran predsednik koji je zbačen s vlasti. Zahtev za smenom je potpisalo 171 članova skupštine koja broji 300 poslanika. U zahtevu stoji da je Park kriva jer je dozvolila da njena dugogodišnja prijateljica i savetnica Čoi Sul-sil, zloupotrebi vlast i da se uplete u državne poslove i trgovinu uticajima iako nije bila na funkciji. Štrajkači su uspeli da se približe na sto metara od „Plave kuće”, predsedničke rezidencije, odakle\n26.11.2016 u 13:18\nProtesti u Seulu, hiljade ljudi traže ostavku predsednice\nSEUL – Hiljade ljudi okupilo se i danas u Seulu, uprkos susnežici i hladnoći, zahtevajući ostavku ili opoziv predsednice Park Geun-hje zbog korupcionaškog skandala. Policija je saopštila da je 25.000 policajaca raspoređeno širom južnokorejske prestonice, a ulice koje vode do njene rezidencije su blokirani, dok se očekuje da će se pola miliona demonstranata okupiti i u provincijskim gradovima, javlja AFP. Među demonstrantima vlada slavljenička atomsfera, a neki plešu uz muziku koja se čuje sa zvučnika, dok im se deli hrana i leci, a ulični prodavci prodaju sveće i stolice. Iz vikenda u vikend se, od početka meseca, na ulicama južnokorejskih gradova okuplja sve više ljudi na dosad mirnim protestima, u kojima učestvuju porodice, srednjoškolci, radnici i fameri, uzvikujući slogane i\n19.11.2016 u 20:28\nJužnokorejci traže smenu predsednice\nSeul – Stotine hiljada demonstranata okupilo se na ulicama Seula, četvrti put za četiri nedelje, zahtevajući ostavku predsednice Južne Koreje, Park Guen-Hje zbog umešanosti u korupcijski skandal. Građani su se s policijom koja je blokirala prilaz predsedničkoj palati suočili držeći u ruci žuti cvet. Na protestima, najvećim u ovoj zemlji u poslednje četiri decenije, prošle nedelje je učestvovalo milion ljudi širom zemlje, a samo u Seulu, kako tvrde organizatori, bilo je oko 500.000 građana. Policija, s druge strane, tvrdi da je na ulicama bilo duplo manje demonstranata. U središtu skandala našla se, podseća Rojters, bliska prijateljica i saradnica južnokorejske predsednice Čui Su Sil koja je uhapšena zbog prevare i zloupotrebe službenog položaja. Ona je optužena da je uticala\n29.10.2016 u 10:03\nJužnokorejski „ženski Raspućin” u žiži političkog skandala\nSEUL – Južnokorejska predsednica Park Geun-Hje suočava se sa pozivima da podnese ostavku zbog optužbi da je bliskoj ličnoj prijateljici dozvolila da se meša u državna pitanja, a žena u žiži tog skandala nema funkciju u vladi, ali ima „raspućinovski” uticaj na stavove i ubeđenja predsednice, javlja danas AFP. Taj, na trenutke bizarni skandal, u Južnoj Koreji ozbiljno je podrio javni status predsednice Park i njenu sposobnost upravljanja zemljom, navodi francuska agencija. „Ženski Raspućin” je 60-godišnja Čoi Sun-Sil, okružena zabrinjavajućom kvazi-verskom mistikom, kćerka pokojnog Čoi Tae-Mina, monaha koji se ženio šest puta, imao nekoliko pseudonima i osnovao grupu verskog kulta „Crkva večnog života”. Čoi Tae-Min se sprijateljio sa Park još kada je ona bila istraumirana posle\n01.10.2016 u 22:19\nSEUL - Predsednica Južne Koreje Park Geun-Hje pozvala je Severnokorejce da napuste svoju zemlju i prebegnu u Južnu Koreju kad god žele i to samo dan nakon što je jedan severnokorejski vojnik tako postupio prešavši granicu pod jakim obezbeđenjem između dve zemlje, javlja AFP. U retkoj poruci direktno upućenoj severnokorejskoj vojsci i građanima, Park ih je pozvala da se presele u „srce slobode” na južnom delu Korejskog poluostrva. „I te kako smo svesni strašne realnosti sa kojom se suočavate. Univerzalne vrednosti slobode, demokratije, ljudskih prava i blagostanja su dragocena prava koja bi i vi trebalo da uživate”, rekla je ona u govoru koji je održala povodom Dana oružanih snaga Južne Koreje. Njen poziv usledio je mesec dana nakon što je zamenik ambasadora Severne Koreje u\n23.09.2016 u 12:44\nCNN:Elitne snage J. Koreje spremne da ubiju Kima?\nSEUL – Elitne snage Južne Koreje su u pripravnosti, spremne da ubiju severnokorejskog lidera Kim Džong Una ukoliko Seul oseti da je ugrožen zbog nukleranog oružja Pjongjanga, objavio je danas CNN, pozivajući se na južnokorejskog ministra odbrane. Ministar odbrane Južne Koreje Han Min-ku je u sredu upitan pred parlamentom da li postoji neka jediica specijalnih snaga koja bi mogla da likvidira Kima, odgovorio:"Da, imamo takav plan”. „Južna Koreja ima uopšteno plan i ideju da preciznim raketama naciljamo postrojenja neprijatelja, kao i da eliminišemo njihovo rukovodstvo”, kazao je navodno ministar, javio je CNN, prenosi Tanjug.


Na 47. FEST-u rekordnih 125 premijernih filmova - Kultura - Dnevni list Danas\nPočetna » Kultura » Na 47. FEST-u rekordnih 125 premijernih filmova\n0Piše: Beta 28. januara 2019. 15.39\n„Festival će otvoriti film ‘Miljenica’ Jorgosa Lantimosa, premijerno prikazan u Veneciji i koji je nominovan za nagradu Oskar u 10 kategorija, a zatvoriti film „Oni“ Paola Sorentina koji govori o bivšem premijeru Italije Silviju Berluskoniju“, kazao je na konferenciji za novinare umetnički direktor FEST-a Jugoslav Pantelić.Pantelić je rekao da će u glavnom međunarodnom takmičarskom programu biti prikazano 14 filmova iz Velike Britanije, Francuske, Libana, Argentine, Irana, Australije, SAD, Hrvatske, Azerbejdžana, Slovenije i Rusije, koji će se takmićiti za nagradu „Beogradski Pobednik“.\n„Ove godine program ‘Srpski film’, pod nazivom ‘Srbija i prijatelji’, objedinio je i filmove koji predstavljaju srpske manjinske koprodukcije“, kazao je Pantelić navodeći da je cilj da se na taj način poveća konkurencija pri selekciji filmova, ali i podigne svest o značaju manjinskih koprodkcija koje godinama uspešno predstavljaju Srbiju na svetskim festivalima.\nPantelić je rekao da će se za nagradu boriti 13 filmova, među kojima je i dokumentarni film „Slučaj Makavejev“ Gorana Radovanovića, u kome se poslednji put pojavljuje glumica Milena Dravić, a uoči čijeg prikazivanja će reditelju Dušanu Makavejevu posthumno biti dodeljena nagrada „Beogradski Pobednik“ za izuzetan doprinos filmskoj umetnosti.\nNagrada će za dosadašnje stvaralaštvo biti dodeljena i glumcu i reditelju Rejfu Fajnsu, koji će, kako je rekao umetnički direktor FEST-a, sa ekipom svog filma „Bela vrana“ biti gost festivala.\nU glavnom takmičarskom programu van konkurencije biće prikazan i film Emira Kusturice o bivšem predsedniku Urugvaja Hose Muhiki „Pepe, jedan uzvišen život“.\nU selekciji FEST za mlade biće prikazan i japanski film „Mirai“ nominovan za Oskara, dok će se u programu Dokufest naći filmovi o Vitni Hjuston, Basteru Kitonu i Robertu Mičamu.\nKako je istaknuto, biće dodeljena nagrada i „Nebojša Đukelić“ za najbolji film regiona, Politikina nagrada „Milutin Čolić“, kao i nagrade FIPRESCI žirija i FEDORA žirija.\nFilmovi će pored Sava centra biti prikazivani i u Kombank dvorani, Domu omladine, Dvorani kulturnog centra, Jugoslovenskoj kinoteci i Muzeju Jugoslovenske kinoteke, Centru za kulturu „Vlada Divljan“, Art bioskopu Kolarac, Centru za kulturu Sopot, bioskopu „Fontana“, kao i u sinepleksima u Ušću, Delta sitiju i tržnom centru Big i tržnom centru u Rakovici.


Li Kećijang: Kina ne teži političkoj ekspanziji china radio international\nLi Kećijang: Kina ne teži političkoj ekspanziji\n2018-03-20 13:08:27 cri\nKina se nikada neće baviti ekspanzijom, nego će usmeriti pažnju na dobro obavljanje sopstvenih poslova, izjavio je danas u Pekingu premijer Kine Li Kećijang.\nKina i kada postane jaka, neće ići putem hegemonije, već želi da sa drugim zemljama razvija odnose na temelju međusobnog poštovanja, ravnopravnosti i uzajamne koristi, gradeći zajedničku budućnost čovečanstva, istakao je Kećijang.\nKina je sopstvenim razvojem poslednjih godina doprinela svetskom ekonomskom rastu sa više od 30 odsto, što je koristilo ne samo oporavku svetske privrede, veći i očuvanju mira u svetu, ukazao je Li.\nOn je istakao da će Kina braniti celovitost državne teritorije, neće dozvoliti da bude otcepljeno ni parče njene teritorije, i neće nikada okupirati ni parče tuđe teritorije. Kina ide i dosledno će ići putem mirnog razvoja, rekao je premijer.\nLi je izjavio da je razvoj Kine ostvaren u mirnom međunarodnom okruženju, i da će njenoj modernizaciji takođe biti neophodno mirno međunarodno okruženje.\nSaradnja Kine sa ostatkom sveta se unapređuje prema tržišnim pravilima i poslovnim principima. Kina promoviše inicijativu „Pojas i put", pružajući u skladu sa svojim mogućnostima pomoć zemljama u razvoju i nerazvijenim zemljama, bez postavljanje dodatnih političkih uslova. „Ovo ne bi trebalo da bude dovedeno u vezu sa političkom penetracijom", rekao je Li.\nLi je naglasio da će se Kina koncentrisati na rešavanje sopstvenih problema. „Naša zemlja još se suočava sa mnogim teškoćama i izazovima u razvoju. Nadamo se da ćemo imati mirno i stabilno međunarodno okruženje", rekao je Li Kećijang.


октобар 2011 - Stranica 2 od 7 - Biznis i Finansije\nOdržan “Go international” u Srbiji\nby bifadmin 25. oktobra 2011.\nEFG-ov Program privredne saradnje „Go International“ okupio je predstavnike više od 300 kompanija iz Srbije, Grčke, Kipra, Mađarske, Hrvatske, Slovenije, Crne Gore i Rusije, koji su imali preko 2.000 individualnih sastanaka na temu ispitivanja poslovnih mogućnosti i zaključivanja komercijalnih i trgovinskih ugovora.\n„Go International“ je inicijativa osmišljena kao jedinstven program ekonomske saradnje, u realizaciji Eurobank EFG grupe u saradnji sa tri vodeće grčke poslovne asocijacije (PSE, SEVE i SEK), koja se organizuje pod okriljem Ministarstva spoljnih poslova Grčke, a uz podršku Privredne komore Srbije i Grčko-poslovnog saveta.\nNa inicijativu Eurobank EFG grupe, ovaj jedinstveni program se organizuje po drugi put, a izbor Srbije kao zemlje domaćina, posle Kipra, zasniva se na strateškom položaju zemlje u regionu, potencijalu njene dinamične ekonomije i tržišta i posebnim trgovinskim sporazumima na ruskom tržištu.\n„Ovo je tehnički gledano druga konferencija, ali je u stvari najnoviji u nizu brojnih bilateralnih i multilateralnih sastanaka na visokom nivou, u cilju jačanja poslovnih odnosa širom regiona. Prvi „Go International“ forum na Kipru doveo je do značajnog porasta multilateralne trgovine između Grčke, Kipra i zemalja Bliskog istoka, čime je stvorena jedinstvena poslovna platforma kakvu, u to smo čvrsto uvereni, možemo da ostvarimo i u Srbiji“, rekao je g. Pradeli, generalni direktor Sektora za međunarodno poslovanje, na skupu u Beogradu.\n25. oktobra 2011. 0 komentar\nIzbori u Švajcarskoj: Pomeranje ka političkom centru\nby bifadmin 24. oktobra 2011.\nNa upravo završenim opštim parlamentarnim izborima u Švajcarskoj najveći gubitnici su partija desnice NPS (SVP) i Liberali (FDP) a pobednici Zeleno-Liberalna Stranka (GLP) i Građanska demokratska partija (GDP).\nGrađani su birali 200 poslanika Nacionalnog Saveta i 46 poslanika Kantonalnog saveta. U odnosu na prethodne godine, izlaznost birača je bila gotovo indentična – 48% od 7,3 miliona stanovnika, s tim što je ove godine primćeno veće učešće žena i mladih.\nU pojedinačnom skoru najjača ostaje i dalje partija desnice, Narodna Partija sa 26,8% ili 55 poslanika, a nju u stopu prate sa manjim gubicima glasova dosadašnje vladajuće stranke – Socijalisti (44 poslanik ili 18,9 %), Hrišćani (28 poslanika ili 12,1%), Liberali (31 poslanik ili 15%) i Zeleni (13 poslanika ili 8,9%).\nNove stranke na političkoj sceni su ne samo iznenađenje izbora- GLP (12 poslanika ili 5,5%) i BDP (9 poslanika ili 5,4%) – već se za ovu drugu još uvek ne zna na koju će se političku stranu okrenuti. Da li prema najjačoj stranci ili aktuelno vladajućoj koaliciji.\nKako god bilo, mediji već sada procenjuju da je de fakto gubitnik izbora desnica čiji najglasniji političar Kristor Bloher nije uspeo da “se plasira” u Savet kantona i to na glasanju u svom kantonu – Cirihu.\nOvi izbori pokazalu su da prosečnog Švajcarca zanimaju najviše teme vezane za finansijsku i ekonomsku krizu, stabilnost banaka, tajnih računa, franka itd. Analitičare postojeći rezultati opštih izbora nisu iznenadili ako se zna da je prosečna starost glasača bila 51 godinu a da su mladi koristeći društvene mreže Tviter i FB jedni druge “motivisali” da u većem broju izađu na glasanje.\nLider Librala (FDP) Peli Fulvio nakon objavljivanja rezultata izbora rekao je: “Činjenica je da ekonomsko-finansijska realnost zavisi najmanje od nas u Švajcarskoj a više od našeg okruženja. A to je nešto na šta mi najmanje možemo da utičemo. To su pak teme koje najviše zanimaju naše građane. Sve drugo je čist populizam kojim se suštinski ne rešavaju postojeći problemi”.\nZoran Vitorović, Bern\n24. oktobra 2011. 0 komentar\nIntesa MAGNIFICA – novi proizvod namenjen značajnim klijentima\nBanca Intesa ima novi koncept rada sa klijentima od posebnog značaja koji se zove Intesa MAGNIFICA, a koji ovim klijentima nudi ličnu uslugu u svim ekspoziturama banke širom zemlje, uvek dostupnu pomoć u obavljanju svih finansijskih poslova i transakcija sa bankom, set posebno osmišljenih bankarskih proizvoda, atraktivne komercijalne uslove i maksimalnu uštedu vremena, a u 20 odabranih ekspozitura će ih dočekati i lični savetnici u diskretnim, izdvojenim prostorijama.\nKorisnici Intesa MAGNIFICA servisnog modela imaće na raspolaganju Intesa MAGNIFICA tekući račun, American Express Gold kreditnu karticu uz 50 odsto popusta na godišnju članarinu i specijalnu Intesa MAGNIFICA kreditnu liniju. Intesa MAGNIFICA tekući račun donosi sveobuhvatni paket bankarskih proizvoda i usluga, uključujući Visa Electron debitnu karticu, dozvoljeno prekoračenje, DDOR osiguranje novčanika, kao i mogućnost razmene valuta po do sada najpovoljnijem kursu u banci i korišćenja Intesa Mobi i Intesa On-line servisa po specijalnim uslovima.\nPored bankarskih, lični savetnik pružiće korisnicima Intesa MAGNIFICA paketa i svu neophodnu pomoć u poslovima osiguranja, lizinga i brokersko-dilerskih poslova. Takođe, savetodavna i ekspertska podškabiće ponuđena i onim klijentima koji žele da svoja sredstva ulože u kupovinu investicionih jedinica Eurizon Balanced Fond-a, kojim upravlja Eurizon Capital, članica grupe Intesa Sanpaolo i jedno od najvećih društava za upravljanje investicionim fondovima u Evropi.\nDva profesora sa Univerziteta u Torontu istraživala su zašto su određeni narodi skloniji podmićivanju i korupciji od drugih, i došli do zakjučka da su kolektivistička društva u kojima se pojedinačna odgovornost utapa u društvenu – skloniji korupciji.\nKorupcije međutim ima svuda, čitavih 3% svetskog BDP se troši na podmićivanje, ali poznato je da je ovo društveno zlo u nekim društvima češće, pa čak i duboko ukorenjeno u sisteme. Istraživači su na osnovu podatakaTransparency International-ao sklonosti poslovnih ljudi iz 22 zemlje da nude mito stranim poslovnim partnerima došli do zaključka da mito ređe nude stanovnici zemalja u kojima je osnovna društvena vrednost individualizam.\nKasnije su sproveli eksperiment na140 studenata ekonomije čiji prvi zadatak je bio zaokruživanje zamenica u pisanom tesktu. Jedina razlika u tekstovima bila je upotreba zamenica u jednini (ja, moje) ili u množini (mi, naše). Odmah nakon tog zadatka, studenti su morali zamisliti da su prodajni agenti koji se takmiče sa druge dve firme za međunarodni ugovor i na pitanje da li bi ponudili mito 58% posto studenata koji su imali kolektivistički zadatak odgovorilo je potvrdno, dok je samo 40% studenta „individualista” odgovorilo isto.\nNovac iz Švajcarske za spas Grčke\nNaredne sedmice u glavnom gradu Helvecije, Bernu, počinju razgovori između predstavnika Grčke i Švajcarske na temu sporazuma o porezu. Tema sama može da se učini “tehničkim pitanjem” koje dve države rešavaju. Međutim, u kontekstu krize koja drma Grčku reč je o nečemu daleko složenijem i važnijem.\nGovori se o nekoliko desetina (ako ne i stotina) milijardi eura koje su bogati Grci, sa ciljem neplaćanja poreza u Atini, tokom poslednjih godina “sklonili” na tajne račune širom Švajcarske.\nNakon što su Nemačka i Velika Britanija pre skoro dve godine krenule u pregovore sa zvaničnicima iz Berna – oko trajnog rešavanja problema zvanog “utajivači poreza”, i nakon što su se ti pregovori približili uspešnom okončanju (“nalazimo se na korak do potpisivanja međudržavnih sporazuma”, reče neimenovani švajcarski poslanik, član komisije), Švajcarska strana je odlučila da “pruži ruku pomoći Atini”.\nPredstavnici EU Task Force za spašavanje Grčke tvrde da bi se ovim potezom Berna Grčkoj moglo isplatiti od 34 do skoro 200 milijardi eura, što bi u trenutku kada se radi na “spasavanju jedne cele države” bilo više nego blagotovorno.\nMeđutim, da priča ima dva kraja pokazuju i najnovije informacije koje stižu iz Brisela. Tako EU Komisija negoduje što se ovakvi pregovori uglavnom vode između Švajcarske i drugih država pojedinačno, umesto da se postigne jedan celoviti dogovor i “načelni sporazum koji bi važio za odnose Švajcarske i svih država Evrope”.\nNegodujući protiv zvaničnika EU iz Brisela ovdašnji bankari podsećaju na neravnopravni položaj koji većina švajcarskih banaka ima na tržištima najvećeg dela EU.\n“Dok se i za nas ne otvore finansijska tržišta drugih – na principu jednakih prava – dotle su ovakvi komentari i stavovi u najmanju ruku čudni, ako ne i drski”, tvrde švajcarski bankari.\n21. oktobra 2011. 0 komentar\nSrbija izvozi lekovito bilje u vrednosti od 22 miliona evra\nOve godine iz Srbije će biti izvezeno lekovitog, začinskog i aromatičnog bilja za oko 22 miliona evra, što je za tri miliona evra više nego prošle godine, izjavio je ministar poljoprivrede i trgovine Dušan Petrović.\nPetrović je nakon sastanka sa predstavnicima Grupacije za lekovito bilje Privredne komore Srbije, rekao da će 2012. godina predstavljati veliki `bum` za tu vrstu proizvodnje, najavljujući da će u budžetu za 2012. godinu, biti određena sredstva za tu namenu.\nMinistar očekuje da će zbog poboljšanja poslovnog ambijenta ove godine broj porodica koje se bave sakupljanjem lekovitog bilja biti povećan na 5.000, što je za 1.000 više nego prošle. On je rekaoda je u proteklih nekoliko meseci izvršena vrlo ozbiljna promena propisa, što je dovelo do bolje atmosfere u toj oblasti, kako za prerađivače i one koji sakupljaju lekovito bilje, tako i one koji se bave plantažnim uzgojem.\nAstronomi snimili rađanje planete\nNaučnici Adam Kraus i Michael Ireland fotografisali su novu planetu koja je još u procesu formiranja. Planeta je udaljena 450 svetlosnih godina od zemlje, i nazvana je LkCa 15 b. Radi se o do sada najmlađoj otkrivenoj planeti, staroj 2 miliona godina.\nHuffPost prenosi da je prethodna “najmlađa planeta” koja je proučavana bila čak pet puta starija od ove. Kraus je rekao novinarima da su imali sreće da uhvate “razvoj planete u pravom trenutku, jer smo videli mladu zvezdu koja ima disk oko sebe, i nešto u sredini, što po dosadašnjem naučnom znanju znači da je planeta u formiranju”.\nRanije naučnici nisu mogli da posmatraju plenete koje se tek formiraju zbog jakog svetla u toku ovog procesa koje ih je zasplepljivalo. Međutim ovi naučnici su prevazišli ove probleme promenivši oblik ogledala kako bi uklonili distroziju svetlosti kreiranu od strane zemljine atmosfere, i stavivši masku na ogledalo teleskopa.\nby bifadmin 20. oktobra 2011.\nDvadeset proizvođača hrane iz Srbije predstavilo je svoje proizvode na nedavno održanom međunarodnom sajmu hrane u Moskvi. Kompanije su ostvarile preko 900 kontakata i potpisale ugovore o izvozu u vrednosti od 25 miliona evra.\nPo prvi put na ovom sajmu, proizvođači iz Srbije predstavili su ruskim kupcima selekciju mesnih prerađevina i to sa velikim uspehom. Kompanija “LTS” je potpisala ugovor o izvozu mesnih prerađevina u vrednosti od milion evra mesečno.\nU odnosu na prošlu godinu, kompanije su ove godine duplirale iznos izvoza. Srpske kompanije pokazuju sve veće interesovanje za nastup na ovom sajmu jer postoji ogroman potencijal za izvoz njihovih proizvoda na rusko tržište, imajući u vidu potpisani Sporazum o slobodnoj trgovini između Srbije i Rusije.\nSrpske firme predstavile su se na dva odvojena štanda – voće i povrće, u okviru kojeg su nastupili „Agrar komerc“, „Agroprom kom“, „Asocijacija Frutlend“, „Kulfud“, „Frigogrand“, „Fruvela“, „Igda Impeks“, „ITN“, „Jugprom“, „Mondi Srbija“, „PIK Južni Banat“, „Planten“ i „Sikoberi“, dok su u okviru štanda za mlečne i mesne prerađevine svoje proizvode predstavili „Neoplanta“, „LTS“, „Pakom internešnl“, „Pajić kompani grup“, „Svit art“, „Zdravo organik“ i „Foka“.\nProizvođači su ove godine predstavili širok spektar kvalitetnog svežeg i smrznutog voća, uključujući jabuke, kruške, breskve, kajsije, nektarine, šljive, grožđe, maline, kupine, višnje i trešnje, kao i sušeno voće. Takođe, predstavljeno je i povrće – slatka paprika, kupus, krastavac, grašak i kukuruz. Pored povrća i voća, na sajmu su bile predstavljene mesne prerađevine, torte i ambalaža za prehrambenu industriju.\nAgrobiznis projekat Američke agencije za međunarodni razvoj u saradnji sa Agencijom za strana ulaganja i promociju izvoza (SIEPA) četvrti put za redom pomaže učešće domaćih kompanija na ovom sajmu hrane.\n20. oktobra 2011. 0 komentar\nPaušalcima sledeće nedelje rešenja o poreskim obavezama za 2021. godinu u poresko sanduče


Beta | 31. jan 2020.\nU saopštenju koje je potpisao Lalić navodi se da je Ministarstva kulture i informisanja zahtev za pokretanje prekršajnog postupka poslalo zbog teksta objavljenog pre više od dva meseca, odnosno 21. novembra 2019. godine, pod naslovom „Nije to ‘Ma to su deca, toga je uvek bilo’, moja Lena je ostala invalid posle tuče u školi“.\n„Državni sekretar Ministarstva kulture u tužbi navodi da je ‘prema shvatanju Ministarstva, objavljivanjem imena maloletnika (Lena), imena i prezimena majke maloletnika (Milica Sretenović), imena i prezimena direktora škole (Milutin Spalević), mesta iz kojeg je maloletnik (Kragujevac), škole i razredu koji pohađa (OŠ Stanislav Sremčević, tada učenice petog razreda), dovoljni da se utvrdi identitet maloletnika“, naveo je Lalić.\nLalić je naveo da pretpostavlja da ceo slučaj služi kako bi se „relativizovala tužba Ministarstva kulture protiv nekih tablioda, i optužio Nedeljnik koji za devet godina postojanja nije imao nijednu pritužbu Saveta za štampu, a kamoli ovakvo kršenje novinarskog kodeksa“.\n„Ovde nije reč o senzacionalističkom teksu, niti povećanju tiraža na teret žrtve, pošto Nedeljnik ovaj tekst nije imao na naslovnoj strani, niti je pokušavao na njemu da zaradi. Tekst je štampan na stranama od 38. do 41. i jedini interes je bio interes majke i deteta, kao i da se u sasvim jasnom javnom interesu otvoreno stane na put vršnjačkom nasilju u zemlji i pomogne žrtvama“, piše Lalić.\nZa razliku od mnogih Nedeljnik je, kako se navodi u saopštenju, „do kraja štitio indentitet devojčice, ne objavljujući njene slike za koje je imao odobrenje da objavi“.\nOn je kazao da prezime koje nosi dete „uopšte nije isto kao prezime majke“ i Nedeljnik tu činjenicu „nije objavio u javnosti“.\n„To je bio jedini razlog zbog kojeg smo, stavili ime devojčice, a ne samo inicijale, pošto je to potpuno u skladu sa novinarskom praksom i kodeksima“, rekao je Lalić.\nOn je kazao i da je majka maloletnika Milica Sretenović „spremna da na sudu svedoči da njeno dete nije pretrpelo nikakvu štetu objavljivanjem teksta, niti da su povredjena prava ili interes maloletnika“.\n← OFPS: Netačno da je minimalna naknada previsoka\nVOA: Kampanja vlasti protiv N1 – finalna borba za kontrolu kablovske mreže →


FCS: Najveću podršku dobio film “Dušan Silni” - 48 miliona\nFCS: Najveću podršku dobio film “Dušan Silni” – 48 miliona\nTanjug 30. maja 2021. 13:50\nBEOGRAD – Igrani film „Dušan Silni“ u režiji Petra Pašića dobio je najveću podršku od 48 miliona dinara, a „Put do oca“ Nenada Ognjenovića 36 miliona na konkursa za podršku ostvarenjima sa nacionalnom temom Filmskog centra Srbije (FCS).\nNa konkursu za sufinansiranje razvoja dugometražnih igranih i dokumentarnih filmova odabrano je 13 ostvarenja, među kojima su debitantski film “Seti me se” koji kao kao reditelj i scenarista potpisuje popularni glumac Vuk Kostić, kao i novi projekti glumice Mirjane Karanović i reditelja Stevana Filipovića.\nKako je saopštio FCS, odbijen je isti broj predloga, među kojima su i ostvarenja Srđana Dragojevića, Siniše Kovačevića, Petra Ristovskog i pozorišnog reditelja Stevana Bodrože.\nUpravni odbor FCS usvojio je predloge komisija za 2021. na konkursima u tri kategorije: domaći dugometražni filmovi sa nacionalnom temom, domaći dugometražni debitantski igrani filmovi i razvoj projekata domaćih dugometražnih igranih i dokumentarnih filmova.\nZa kategoriju Filmovi sa nacionalnom temom u komisiju su bili – Igor Turčinović, Borislav Anđelić, Miroslav Lekić, Aleksandar Protić i Saša Radojević.\nOdluku da film “Dušan Silni” prema scenariju Miodraga Ilića, u režiji Petra Pašića, bude podržan sa čak 48 miliona dinara, navedena komisija je objasnila da je „scenario, kojeg odlikuju precizno profilisani dijalozi, obogaćen sinemetičnim akcionim scenama, koje su upečatljivo nadgradile izraziti dramski potencijal ove priče o dvorskim spletkama”.\nŽiri u obrazloženju podseća da je scenario nastao prema motivima Ilićeve drame „Puč“, ranije igranom sa zapaženim uspehom u Beogradskom dramskom pozorištu.\nProducent budućeg istorijskog spektakle jeste kuća „Living Pictures“.\nFilm „Put do oca“ scenariste i reditelja Nenada Ognjenovića, koji je dobio finansijsku podršku od 36 miliona dinara, pripada žanru ratne drame i smešten je u vreme Prvog svetskog rata.\n“Ubrzano sazrevanje glavnog junaka kroz četiri godine osnovna je karakteristika ovog projekta. Ugrožena nevinost mladosti, u atmosferi ratnog stradanja nametnutog mladom čoveku bez njegove volje, u prvom je planu, ali se istorijske koordinate odabranog vremena od 1914. do 1918. jasno ocrtavaju“, navodi se u saopštenju komisije, a producent je\nKomisija je preporučila Upravnom odboru FCS da nađe još 30 miliona dinara iz drugih izvora za budući film „Gromovnik“ Milorada Milinkovića po scenariju Igora Pavlovića, inspirisan istinitim događajima između dva svetska rata o leskovačkim Romima koji su osnovali svoj fudbalski klub i takmičili se u lokalnoj ligi, a onda je došao rat i nacistička okupacija.\nMeđu devet filmova koji nisu preporučeni je i ostvarenje Siniše Kovačevića „Osvajanje zavičaja“ jer, prema oceni komisije, „ambicije nažalost prevazilaze format koji ovaj konkurs zahteva“.\nScenario Kovačevića, adaptacija njegovog istoimenog romana, „po obimu značajno prevazilazi kapacitete celovečernjeg igranog filma”, kaže u obrazloženju.\nOdbijeni su i filmovi „Kosovo istina“ Dragoslava Lazića, jer „nema naznaka da će to biti dugometražni film“, i „Ćirilica je ljubav“ Nikole Devure o manje poznatim detaljima mladalačke ljubavne veze Vuka Karadžića i Ruže Todorove.\nProjekat „Vreme smrti – Suvoborska bitka“ po scenariju Sanje Savić Milosavljević, u režiji Ivana Živkovića, autorskog tandema iz završene serije „Vreme zla“ po romanima Dobrice Ćosića takođe je odbijen.\nIako ocenjen kao „jedan od najbolje pripremljenih projekata, ne samo zbog kultne knjige i dobrog scenarija“, ipak nije stavljeno na listu dobitnika zbog, po obrazloženju komisije „nejasnoće koliko se serija koja se paralelno snima sa filmom razlikuje od tog ostvarenja, i da li će ambiciozno zamišljena serija poništiti efekat koji bi film mogao da ima“.\nKomisija FCS je odbila i dokumentarni film „Pohara Kuča“ scenariste Božidara Kneževića i reditelja Ivice Vidanovića, „Istina o Račku“ Dušana Bulića i Stefana Krasića, a podršku nisu dobili ni „Poslednji manastir“ po scenariju Nebojše Pajkića, koji je ocenjen kao „vestern smešten na Kosovo“, dokumentarac Ivana Pravdića „Neprekidnost čuda“ i „Milena AI“ scenariste Mirka Stojkovića i reditelja Predraga Velinovića.\nNajviše novca preko konkursa za sufinansiranje dugometražnog debitantskog filma izdvojeno je za „Surogat“ – 23,3 miliona dinara scenariste i reditelja Vuka Bogdanovića, drama o bračnom paru koji u želji da konačno dobije dete stupa u poslovni odnos sa sugorat majkom.\nTako je odlučila komisija u sastavu – Milan Nikodijević, Radan Popović, Miroslav Momčilović, Ivan Živković i Miloš Pušić.\nFilm „78 dana“ Emilije Gašić dobio je pomoć sa 17,5 miliona dinara, dok glumac Vuk Kostić kao scenarista i reditelj ratnog filma „Seti me se“ ispred kuće „Art & Popcorn“ imaće 16 miliona dinara. Priča smeštena na Solunski front 1918. godine, pokretačku inspiraciju ima u romanu “Srpska trilogija” Stevana Jakovljevića i knjizi “Solunci govore”Antonija Đurića.\nZa „Vasiliju Prekrasnu“ u produkciji “Film kluba Prokuplje” po scenariju Srbijanke Stanković, u režiji Žikice Jovanovića, izdvojeno je 3,2 miliona dinara.\nNa konkursu za sufinansiranje razvoja projekata domaćih dugometražnih igranih i dokumentarnih filmova komisija (Vladimir Paskaljević, Milorad Milinković, Milorad Glušica, Jovana Nikolić i Sonja Đekić) odabrala je 13 projekata.\nZa film Danila Bećkovića „Književno veče“ po scenariju Dimitrija Vojnova preporučeno je da FCS pronađe još 1,3 miliona dinara.\nKomisija je takođe preporučila da se razvoj igranog filma „Srce tame“ Stevana Filipovića prema poznatom romanu Džozefa Konrada pomogne sa 1,3 miliona dinara.\nSa iznosom od 1,2 miliona dinara biće pomognuti igrani filmovi „Emigrant“ Maje Todorović, „Kraj sveta“ Vojina Vasovića, „Miris formalina“ Vladimira Petrovića po istoimenoj priči pevača Dušana Prelevića, „Kuća“ Tatjane Brzaković, „Zubi na grbači“ Damira Romanova, savremena komedija „Presuda“ Ivana Denića i biografski film „Silvana“ Nikole Zdravkovića.\nPo milion dinara izdvojeno je za razvoj filmova „Narodna drama“ u režiji Mirjane Karanović po scenariju Bojana Vuletića, kao i za igrano ostvarenje „Sirella di Clausura“ Ivane Mladenović, zamišljen kao koprodukcija Srbije, Rumunije i Francuske.\nDokumentarni film „Želim da znaš“ Maje Medić imaće pomoć od 900.000, dokumentarac „Lubarda“ Gorana Radovanovića o čuvenom slikaru Petru Lubardi biće podržan sa 800.000, a projekat „Emigrantski film“ Mihajla Jevtića sa 600. 000 dinara.\nKomisija je odbila 13 projekata, među kojima je i film Srđana Dragojevića „Zlatno doba“ sa obrazloženjem da „Komisija u ovom trenutku ne prepoznaje dovoljno elemenata u dramaturškom toku priče, niti dovoljan raspon u razvoju likova, koji bi opravdali format celovečernjeg filma“.\nOdbijen je i scenario „Saligia“ Petra Ristovskog, dokumentarni film „Ćirilov Who?“ Stevana Bodrože o Jovanu Ćirilovu, i drugi igrani filmovi – „Abisinska mačka“ Filipa Martinovića, „Rađanje jedne Eve“ Suzane Purković, „Heroj“ Nikole Končarevića, „Ničiji“ Ivice Vidanovića, „U sigurnim rukama“ takođe Ivice Vidanovića i Branislava Jevića, „Samoubistvo“ Marka Kaćanskog, „Smrt u diskoteci“ Olivere Viktorović – Đurašković i omnibus “Sava” autora iz Srbije, Hrvatske, Slovenije i BiH.


Ustavni sud Bosne i Hercegovine | Regionalna konferencija ustavnih sudova u Brčkom\nRegionalna konferencija ustavnih sudova u Brčkom\nU organizaciji Ustavnog suda Bosne i Hercegovine, u saradnji s Njemačkom fondacijom za međunarodnu pravnu saradnju IRZ, danas se u Brčkom održava Regionalna konferencija ustavnih sudova o temi „Porezno pravo i ustavno sudstvo“.\nU radu Konferencije učestvovuju predsjednici i sudije ustavnih sudova Bosne i Hercegovine, Crne Gore, Hrvatske, Makedonije, Srbije, te predstavnici i pravni eksperti Njemačke fondacije za međunarodnu pravnu saradnju IRZ.\nDanašnja konferencija, uz mnoštvo izloženih kvalitetnih prezentacija/referata o temi Konferencije, i diskusija koja je uslijedila, osvijetlile su pitanje odnosa poreznog prava i ustavnog sudstva u zemljama regije. Konferencija u tom smislu predstavlja još jedan značajan doprinos položaju, pravnoj praksi i doktrini ustavnih sudova regije.\nNa Konferenciji je u četiri radne cjeline, čiji su tok i sadržaj moderirali predsjednik Ustavnog suda Bosne i Hercegovine Mirsad Ćeman, potpredsjednik Ustavnog suda Bosne i Hercegovine Mato Tadić, potpredsjednik Ustavnog suda Bosne i Hercegovine Zlatko M. Knežević i voditelj Odjela IRZ-a za Bosnu i Hercegovinu, Crnu Goru, Makedoniju i Srbiju dr. Stefan Pürner, izloženo sedam veoma uspjelih i značajnih prezentacija/referata koji su obuhvatili gotovo sve aspekte teme Konferencije.


Za reformu javne uprave sa riječi se mora preći na djela » CDT\nZa reformu javne uprave sa riječi se mora preći na djela\n19/07/2021 CDT Portal\nReforma javne uprave jedan je od ključnih aspekta evropskih integracija, i pitanje koje ima svoju političku i socijalnu dimenziju, koje obuhvata veliki broj ljudi, što je čini jednim od najzahtijevnijih procesa koji se kod nas do sada fingirao, kazala je zamjenica programske direktorice Centra za demokratsku tranziciju (CDT) Milena Gvozdenović.\nGvozdenović je učestvovala na prvoj sjednici Savjeta za reformu javne uprave, gdje je poručila da će ključni izazov ovog savjeta biti da političku volju, koja postoji na verbalnom nivou, pretvori u praksu. Sjednicu Savjeta u novom sazivu, otvorio je premijer Zdravko Krivokapić. On je kazao da je reforma javne uprave jedna od ključnih aktivnosti kojima će biti Vlada biti posvećena i da je nosilac kvalitetne javne uprave kompetentan službenik, te da javna uprava u svom radu stalno mora biti usmjerena na građane i njihove potrebe.\nMinistarka javne uprave, digitalnog društva i medija, Tamara Srzentić, koja je članiva ovog Savjeta, rekla je da je reforma javne uprave je visoko na listi prioriteta ove Vlade i jedan od najvećih strateških prioriteta Ministarstva javne uprave, digitalnog društva i medija. Ona je saopštila da javna uprava 21. vijeka treba da bude otvorena, efikasna, inkluzivna, agilna, brža, dostupna, jednostavna javna uprava, koja počiva na istraživanjima i analitikama, kako bi dizajnirali bolje procese, politike i platforme u skladu sa interesima i potrebama građana.\nOIK proglasila nezakonite liste\nInstitucije krše Zakon: ASK hitno da reaguje\nNe šaljite predloge zakona na plenum


Patrijarh Porfirije: Epidemija je podsetnik da smo smrtni i prolazni – Naši u svetu\nObjavljeno 24/04/21 u 18:00\nfoto:Tanjug/ DIMITRIJE NIKOLIC/\nNajveći čovekov strah je strah od smrti, iz koga proizilaze i svi ostali strahovi, “pa i ova epidemija sa kojom sada živimo”, izjavio je danas u Nišu patrijarh srpski Porfirije, u besedi povodom Lazareve subote.\n“Taj strah koji imamo od smrti je isti onaj sa kojim je bio suočen Lazar i njegove sestre”, rekao je patrijarh Porfirije i dodao da je čitavo ljudsko stvaralaštvo, filozofija, umetnost, nauka – ništa drugo nego pokušaj da se malo produži ljudski život, da, ako možemo, makar malo duže trajemo.\nOn je ukazao da mnoge stvari mogu biti iskušenje, nevolje i teškoće ali mnoge od njih možda možemo izbeći i možda su mogle su da budu dragačije, a jedino što zasigurno niko od nas ne može izbeći to je slika umrlog Lazara to jest smrt.\n“Nema te tehnike, nema te mahinacije, nema te ljudske sposobnosti koja može da prevaziđe smrt”, rekao je patrijarh Porfirije. Smrt je najveća tajna i najveći problem za ljudski rod i svakog čoveka i najveći čovekov strah je strah od smrti, istakao je on i dodao da svi ostali strahovi kroz koje prolazimo nisu ništa drugo nego strah od toga da ćemo nestati, da ćemo se suočiti sa apsolutnim ništavilom.\n“Možda ne bi bilo toliko strašno ni to što odlazimo iz ovoga sveta ako bismo se pretvorili u apsolutno ništavilo i da nemamo nikakve svesti o sebi ni o drugima. Međutim, smisao našeg života je ljubav prema onima za koje smo ljubavlju vezani i koji su vezani za nas”, rekao je on i dodao da i Marta i Marija, Lazareve sestre, zbog toga tuguju.\nEpidemijaKorona virusLazareva subotaPatrijarh PorfirijeSPC


Alternativno lečenje | Sve kompanije u Srbiji\nBouen tehnika (Boutek) predstavlja jedan od najvažnijih terapijskih koncepta u svetu danas. Ona se zasniva na teoriji da, kada se postigne totalna relaksacija tela, aktivira se unutrašnja sposobnost tela i uma da se vrate u balans i harmoniju.\nTo je jedinstven oblik neuromišićnog remodeliranja. On radi ne samo kroz nervni sistem, na strukturnom i mišićnom nivou, već i putem krvotoka i limfnog sistema. Poznat je po tome što ubrzava rehabilitaciju pacijenata, ali popravlja i kompletno unutrašnje stanje organizma.


Hyundai najavio saradnju sa LACMA - Lako do kola\nHyundai najavio saradnju sa LACMA\n• Promocija veze između istorijskog značaja i savremene umetnosti Koreje\n• LACMA je treći muzej sa kojim će Hyundai Motor sarađivati\nHyundai Motor, će u budućnosti podržati niz inovativnih izložbi umetnika svetskog glasa, koji spajaju umetnost sa tehnologijom. Multimedijalni umetnik, Dajana Thater će svojom izložbom pod nazivom "Diana Thater: Simpathetic Imagination", koja će biti otvorena 22. novembra 2015 biti pokretač ove inicijative. Hyundai Motor će takođe biti korporativni sponzor projekta ,,Umetnost + Tehnološka laboratorija”, u okviru kog će biti promovisani umetnici ,,sledeće generacije’’ , i kroz koji će ovim umetnicima biti omogućeno da istražuju nove mogućnosti spajanja umetnosti sa tehnologijom kako bi javnosti bila pružena prilika da steknu uvid u nove trendove u savremenoj umetnosti.\nEuisun Chung, podpredsednik Hyundai Motor kompanije , rekao je: ,,Umetnost je kreativno izražavanje ljudskih vrednosti koje ne poznaje starost, pol, rasu i kulturu. Projekat kompanije Hyundai i muzeja ima za cilj podrži umetničke zajednice sveta u oblasti tehnologije i umetnosti Koreje. Uveren sam da će ovaj vid saradnje omogućiti ostvarivanje naših međusobnih ciljeva kao i produbljivanje svesti kod ljudi,o našoj kulturi i našem društvu. ‘’Pozdravljajući novu saradnju, Michael Govan, izvršni direktor LACMA muzeja i Wallis Annenberg umetnički direktor muzeja, prokomentarisali su : ,, Saradnja Hyundai Motor kompanije i LACMA muzeja je značajna, ne samo iz razloga što se radi o dugogodišnjem programu već zbog posvećenosti da se podrži inventivnost, vrlo bitan faktor u umetnosti. LACMA je već postala lider iz oblasti korejske umetnosti i ova podrška kompanije Hyundai Motor omogućava nam da promovišemo stipendiranje umetnika u nedovoljno zastupljenim oblastima studija. Njihova podrška našim naporima u projektu ,, Umetnost + tehnologija’’ je takođe od neverovatnog značaja u prepoznavanju pionirskih umetnika, poput Roberta Irvina, Dianae Thater i James Turell-a.\ntekst i foto by Hyundai motors


Adnan Mahmutović | Al Jazeera News | Najnovije današnje vijesti s Al Jazeere\nAdnan Mahmutović je objavio više naučnih i stručnih radova u zemlji i inostranstvu iz oblasti Prava Evropske unije. Trenutno je doktorski kandidat na ...\nPravnom fakultetu iz spomenute oblasti.\nBudućnost Unije je u rukama njenih građana\nNacionalizam koji se uspješno suprotstavljao ideji ujedinjene Evrope sve do okončanja Drugog svjetskog rata ponovo se budi i ponovo prijeti evropskoj ideji.\nopinion by Adnan MahmutovićAdnan Mahmutović\nKriza – strah i nada evropskog projekta\nRješenje traži više jedinstva, kompromisa i pravog evropskog interesa, a manje zakulisnih nacionalnih interesa.\nVrijeme za odlučnu akciju EU-a\nKriza zahvata sve segmente vjerovatno najvećeg projekta ujedinjenja koji je svijet ikada vidio.\nLažna briga elite za demokratiju\nElite i dalje nastoje da zadrže primat upravljanja potiskujući demokratske vrijednosti na kojima se EU formalno i zasniva.\nEvropski pakt za i protiv\nNovi ugovor treba tumačiti kao jedan korak naprijed u sprečavanju nastanka recidiva sadašnje situacije u eurozoni.\nPublished On 10 Mar 201210 Mar 2012\nVjeronauka je evropska kategorija\nRezolucije i preporuke Parlamentarne skupštine Vijeća Evrope, čija je članica i naša država, ističu potrebu da se u državnim školama izučavaju religijski sadržaji.\n(Ne)izvjestan kandidatski status Srbije\nEvropsko vijeće će svojom odlukom usmjeriti daljni razvoj Srbije, uz nadu da to neće značiti povratak u prošlost.\nPublished On 22 Feb 201222 Feb 2012\nMartin Schulz: Dobitna kombinacija ili revanšizam\nSvoj čvrst karakter u ispoljavanju proevropskih ideja Schulz je demonstrirao kada je kazao da EU ne treba doživljavati kao igru u kojoj jedni dobijaju a drugi gube, već je to igra u kojoj svi dobijamo ili svi gubimo.\nPublished On 18 Jan 201218 Jan 2012\nHrvatska i EU: Kompromis sa samim sobom\nNapuštajući virtualni prostor Zapadnog Balkana, Hrvatska šalje poruku susjednim zemljama da se moraju odreći etnonacionalnih koncepata iz prošlosti ako žele slijediti njen evropski put.\nUnija bez kompromisa i sa eurom\nEvropska ideja je ponovo kroz krizu ojačala, jer je rezultat samita u Briselu ‘više Evrope’, a ostalo je samo jedno pitanje: Ko će vršiti nadzor na provođenjem finansijske discipline.


U Srbiji su radnike kući počele da šalju mnoge kompanije koje su to već činile u prethodnom talasu i koje su pozakazale da je "preseljenje" cele firme moguće i za manje od 24 sata.\nMajkrosoft je tako svojim radnicima saopštio da će nastaviti da rade na daljinu najkraće do jula 2021. godine.\nKako je saopšteno iz kompanije, na osnovu konsultacija sa zdravstvenim stručnjacima, Majkrosoft je odlučio da je najsigurnije radnike zadržati u njihovim kućama, potvrđeno je za Business Insider.\n"Nastavljamo da pratimo situaciju na lokalnoj osnovi u svakoj regiji i državi u kojoj radimo, te ćemo se prilagođavati potrebama radnika i epidemiološkoj situaciji", rekao je portparol Majkrosofta.\nMajkrosoft je početkom ovog meseca najavio novu radnu politiku kroz koju većini zaposlenih omogućava fleksibilno radno vreme i rad na daljinu najmanje polovinu radnog vremena. Zaposleni mogu zatražiti i stalni rad od kuće ili preseljenje, što zahteva odobrenje menadžera kompanije, prenosi Klix.\nNarednih pola godine čini se izazovnim za većinu tehnoloških kompanija koje su odlučile zadržati rad na daljinu do leta 2021. godine. Amazan je takođe produžio rad na daljinu do juna 2021, a Gugl i Fejsbuk izvestili su da neće tražiti od radnika da se vrate u kancelarije pre juna ili jula iduće godine.\nMajkrosoft je u martu zatvorio svoje kancelarije.\nŠta kaže Zakon o radu u Srbiji\nZaposleni koji rade od kuće ne smeju da imaju manja prava i nepovoljnije uslove rada od zaposlenih koji obavljaju iste ili slične poslove u prostorijama poslodavca, rekao je ministar za rad, zapošljavanje, boračka i socijalna pitanja Zoran Đorđević.\nTo je predviđeno Zakonom o radu, odnosno da radni odnos za obavljanje poslova van prostorija poslodavca obuhvata rad na daljinu i rad od kuće.


Kada je reč o tome kako će izgledati naš energetski miks u narednim godinama i decenijama, postoje dva najvažnija strateška dokumenta – strategija razvoja energetike i nacionalni integrisani plan za klimu i energetiku, navela je ona.\nPrema njenim rečima, Srbija od prošle godine radi na donošenju ova dva dokumenta, koja će usaglasiti razvoj energetike, odrediti strukturu energetskog miksa i voditi računa o zdravlju životne sredine do 2050. godine.\nMihajlović je podsetila na to da je održano više od 50 sastanaka u različitim formatima, uz učešće predstavnika više ministarstava, javnih preduzeća, ali i EU, Energetske zajednice, EBRD, a da će od početna 33 radna scenarija biti predstavljeno njih šest.\nOna je najavila da će nacionalni klimatski i energetski plan biti uskoro predstavljen javnosti kroz nekoliko scenarija, koji će pokazati kako stručna javnost, Vlada Srbije i EU vide strukturu energetskog miksa do 2050. godine.\nPotpredsednica Vlade je napomenula da je unapređenje energetske efikasnosti jedan od stubova naše energetske politike jer time čuvamo životnu sredinu i štedimo energiju.\nSve što postoji u scenarijima biće koliko god je potrebno na javnoj raspravi, jer se ovo ne tiče samo akademske, stručne javnosti, profesora, ministarstava, već je važno za svakog građanina i građanku i želimo da čujemo svako mišljenje, poručila je Mihajlović.


Kako Rovčanin navodi, kontrola letenja Srbije i Crne Gore (SMATSA) ispunjava sve tehničke, organizacione i kadrovske uslove za to.\nUkazujući da se o toj osetljivoj temi pregovara sa Kforom, koji od 1999. godine, prema Kumanovskom sporazumu, kontroliše vazdušni prostor KiM, Rovčanin je za „Novosti“ rekao da je prirodno da se taj posao vrati SMATSI.\nOn je dodao da bi kontrola letenja mogla taj posao da obavlja već sada, ali da o tome treba da se dogovore predstavnici Srbije i međunarodnih institucija.\n"Kada bi se politika stavila na stranu, ovo bi bilo i najjeftinije rešenje, jer su za pružanje usluga daleko manji troškovi SMATSA nego bilo kog drugog provajdera", kaže Rovčanin.\nNavodi je da je od prošle godine, Kfor kontrolu letenja u gornjim slojevima vazdušnog prostora, iznad 8.700 metara, na KiM delegirao mađarskom "Hungarkontrolu", a dodaje da su za isti posao bile zainteresovane i Albanija, Makedonija, Italija i Austrija.\nPrema njegovim rečima, kosovska štampa bavi se već neko vreme pitanjem ko će kontrolisati vazdušni prostor nad KiM kada istekne ugovor mađarskoj firmi.\nRovčanin kaže da postoje spekulacije da bi to mogla biti Tirana i ističe da je SMATSA daleko iznad albanskog provajdera, ako su merila kvalitet i stručan kadar.\n"Ona je i po oceni krovne organizacije Eurokontrola najbolji pružalac usluga u vazdušnoj plovidbi u ovom delu Evrope. Ako, međutim, na stvar gledamo kroz političku prizmu, iza takvih spekulacija mogu biti namere da se Kosovo preko ’neba’ spoji sa Albanijom u jednu državu", rekao je Rovčanin.


Održana 22. sjednica Vlade Federacije BiH\nVlada Federacije BiH je, na današnjoj sjednici održanoj u Sarajevu, utvrdila i u parlamentarnu proceduru po hitnom postupku uputila Prijedlog izmjena i dopuna Budžeta Federacije BiH za 2015. godinu koji iznosi 2.348.412.392 KM, što je za 14,3 miliona KM ili 0,6 posto više u odnosu na ovogodišnji Budžet. Predloženim izmjenama i dopunama Proračuna FBiH za 2015. godinu povećana su sredstava za transfer Fondu MIO u iznosu od oko 21,3 milijuna KM. Transfer za neratne invalide povećan je za iznos od oko 11 milijuna KM. Za naknadu šteta uzrokovanih poplavama i klizištima transfer drugim razinama vlasti povećan je za oko 9,6 milijuna KM. Federalnom ministarstvu razvoja, poduzetništva i obrta predviđeno je 20 milijuna KM za provođenje politike prvog zapošljavanja i samozapošljavanja.\nNa današnjoj sjednici Vlada je dala saglasnost na Akcioni plan 2015.-2018. godina za provođenje Reformske agende i utvrdila precizne aktivnosti, izvršioce i rokove za realizaciju ciljeva iz ovog strateškog dokumenta. Ključne aktivnosti odnose se na šest oblasti Reformske agende, od poslovnog okruženja do vladavine prava, sa akcentom na harmonizaciju propisa i stvaranju jedinstvenog ambijenta za njihovu provedbu u okviru nadležnosti svakog nivoa vlasti. Riječ je o svojevrsnom provedbenom aktu Reformske agende kao ključnog dokumenta u procesu evropskih integracija.


Petrović: Pred Elektroprivredom RS ozbiljne investicije – Energetika.ba\nPetrović: Pred Elektroprivredom RS ozbiljne investicije\nGeneralni direktor Elektroprivrede Republike Srpske Luka Petrović rekao je da su pred ovim preduzećem ozbiljne investicije. On je istak\nGeneralni direktor Elektroprivrede Republike Srpske Luka Petrović rekao je da su pred ovim preduzećem ozbiljne investicije.\nOn je istakao da je Elektroprivreda jedan od najvažnijih stubova privrede Republike Srpske, podsjetivši na važne projekte čija bi realizacija uskoro trebalo da počne, poput gradnje hidroelektrane Dabar vrijedne 300 miliona evra.\n– Ovo je prvi pilot-projekat svih novih tehnologija i u finansiranju i izvođenju i ugovaranju radova. Zanimljivo je čuti i od drugih kako je to moguće do kraja realizovati potpuno ispravno – rekao je Petrović.\n– Elektroprivreda Republike Srpske je u zemljama regiona još najpovoljnija po cijenama električne energije za domaćinstva i još povoljnija za privredu, iako dolazi do postepenog povećanja cijena električne energije, region je otišao daleko u tome. To znači da se uspostavilo i tržište električne energije i vidjećemo kakva je naša perspektiva sa većim cijenama i gdje ćemo taj novac uložiti – pojasnio je Petrović.\nNovosti 1584 Elektroprivreda RS 15 Luka Petrović 2 top 1634


Petković ipak lakše povređen - Domaći fudbal, Fudbal, Top News\nPetković ipak lakše povređen\nAleksandar Milosavljević 23.03.2014., 10:47 1 komentar\nKada je Marko Petković početkom drugog poluvremena morao da napusti meč protiv Donjeg Srema mnogi su se uplašili da je povreda kolena ozbiljnije prirode i da će Crvena zvezda imati veliki problem u nastavku sezone.\nMeđutim, prema prvim lekarskim prognozama ne radi se o pucanju ligamenata kolena pa bi ako je suditi prema trenutnom stanju Petković trebalo da preskoči naredni duel protiv Voždovca, ali bi već za desetak dana mogao da bude spreman za najveće napore.\nS obzirom da trener Stojanović na raspolaganju nema drugog klasičnog desnog beka i u jučerašnjem meču, kao i u duelu protiv kragujevačkog Radničkog, preuzeo je Nejc Pečnik i vrlo dobro je odradio svoj zadatak. Kao opcije za to mesto figuriraju i mladi Arauha, kao i Savo Pavićević koji bi u tom slučaju bio izmešten iz štoperskog tandema u kojem odlično funkcioniše sa Dejanom Kelharom.\nPrethodna vest Ajaks šalje Melega u Groningen\nSledeća vest Metaloplastika nadoknadila -6 i plasirala se u polufinale Čelendž kupa\n23.03.2014. at 14:18\n5 najlepših golova 20. kola JSL\nAjaks šalje Melega u Groningen\nMetaloplastika nadoknadila -6 i plasirala se u polufinale Čelendž kupa


Svi se slažu da je korisno sačuvati matične ćelije jer mogu pomoći kod liječenja brojnih bolesti. Kako period njihovog čuvanja može biti veoma dug (npr. 50 godina) važno je kako je uzorak krvi sačuvan. Postoji više načina pripreme uzorka za čuvanje, a mi ćemo pokušati da vam predočimo prednosti svakog od njih.\nNajstariji metod čuvanja matičnih ćelija je čuvanje pune krvi. Tako su se matične ćelije čuvale na počecima razvoja medicine matičnih ćelija pre 30 godina. Taj metod je najjeftiniji metod obrade matičnih ćelija jer ne zahtjeva veliku manipulaciju uzorka i obrada je brza. Vremenom se pokazalo da terapija takvim matičnim ćelijama može izazvati određena neželjena dejstva u vidu češćih posttransfuzionih rekacija zbog veće količine konzervansa koju je potrebno staviti u veću zapreminu koja se čuva pri punoj krvi i da raspadni produkti eritrocita kojih ima više u uzorku pune krvi takođe mogu doprineti češćim neželjenim reakcijama. Zbog toga su u toku 2019 godine sprovedene samo 2 terapije matičnim ćelijama iz krvi čuvane na ovaj način.\nBio Save uzorci se obrađuju u jednom od najsavremenijih biomedicinskih centara u svijetu, FamiCord. Po broju sačuvanih uzoraka FamiCord je najveća banka u Evropi i druga po veličini u svijetu.\nUkoliko imate dodatnih pitanja na temu čuvanja matičnih ćelija budite slobodni da nas kontaktirate. Organizaćemo vam savetovanje sa nekim od naših ljekara.


Rama, Zaev i Vučić 30. oktobra pozivaju Kosovo u "mini Šengen" - Kosovo Online\nRama, Zaev i Vučić 30. oktobra pozivaju Kosovo u "mini Šengen"\n23. Oktobar 2020. • 16:30\nPremijer Severne Makedonije Zoran Zaev izjavio je danas da bi Kosovo trebalo da se pridruži regionalnoj inicijativi "mini Šengen", koju predvode Severna Makedonija, Srbija i Albanija, prenosi TV Kljan Kosova.\nZaev je istakao je da treba unaprediti širu regionalnu saradnju, što će biti povod da se sledećeg petka (30.oktobra) sastane sa predsednikom Srbije Aleksandrom Vučićem i albanskim premijerom Edije Ramom, i uputi poziv Kosovu da se pridruži inicijativi "mini-Šengen".\n"U mojoj zemlji se kaže da ne biramo komšije, ali oni su prvi koji će priskočiti u pomoć. Zbog toga očekujemo da se Kosovo pridruži regionalnoj inicijativi koju vode Severna Makedonija, Srbija i Albanija, kako bi njen inkluzivni karakter bio prioritet za region, bez obzira na otvorena politička pitanja", rekao je Zajev.\nDodao je da će u početku "pomoći građanima da primene četiri slobode na Zapadnom Balkanu kao u zemljama EU".\nZaev je rekao da će, s obzirom da su Kosovo i Severna Makedonija geografski bliski i imaju veoma dobre trgovinske odnose, intenzivirati infrastrukturne investicije radi daljeg međusobnog povezivanja.\n"Naše ekonomije usmerene su jedna na drugu, radi daljeg unapređenja ekonomske saradnje. Na našoj strani se priprema autoput Skoplje-Blace i ovo je dokaz naše iskrene posvećenosti. Veliki korak učinjen je otvaranjem graničnog prelaza u Belanovcu", rekao je Zaev.\nZoran Zaev Severna Makedonija Mini-Šengen regionalna saradnja\nZaev najavio zajedničku sednicu vlada Kosova i Severne Makedonije\nPremijer Severne Makedonije Zoran Zaev najavio je sednicu vlada Kosova i Severne Makedonije, napomenuvši da će se to dogoditi čim se stvore epidemiološki uslovi, prenosi Koha.\nHamza: "Mini Šengen" projekat sa više nepoznanica\nHoti: "Mini Šengen" nastojanje za jačanje regionalne saradnje\nGrdžaljiu: Ljudi na Kosovu su umorni od obećanja, priče o milijardama su "nemoguća misija"\nZemaj: Odobren protokol za lečenje kovalentnom plazmom pacijenata sa koronavirusom\nPet članova NISMA i jedan član ABK prešli u DPK\nSeljmanaj primio ambasadora Mađarske\nAmerička ambasada: Nova vlada u Prištini da prihvati i primeni preporuke za reformu pravosuđa


ŠTETA OD KORONE: Klubovi Serije A pred gubitkom od 700 miliona evra! - Fudbal, Evropske lige\nHotSport»Fudbal»Evropske lige»ŠTETA OD KORONE: Klubovi Serije A pred gubitkom od 700 miliona evra!\nŠTETA OD KORONE: Klubovi Serije A pred gubitkom od 700 miliona evra!\nDarko Noveski| 2020-03-15T12:25:10+02:00\t15. mar 2020. 12:20|0 komentara|HotSport\nDok se još vaga šta će biti sa fudbalskom sezonom širom sveta, FS i kluboivi već računaju mogući ‘minus’.\nVelike gubitke mogli bi da imaju klubovi u pet najvećih liga Evrope. Reč je o preko milijardu evra gubitka. Naime, prvo su timovi LA Lige i Segunde izračunali da bi minus mogao da prevaziđe brojku od 687 miliona evra.\nSada se oglasila Serija A gde bi klubovi mogli da ostanu bez 700 miliona evra. To je brojka koja se dobije kada se sabere novac od TV prava, ulaznica, opreme i prodaje navijačkih rekvizita. Zbog toga Italijani i pored tragedije koju doživljavaju od korovarusa gledaju kako da nastave prvenstvo.\nRealna opcija je da se Serija A nastavi u maju i da taje do kraja juna. To bi značilo da se Evropsko prvenstvo definitivno pomera za godinu dana kasnije ili šest meseci. Serija A će definitivnu odluku doneti 3. aprila do kada traje prva izglasana suspenzija.\nJuventus je lider Serije A sa 63 osvojena boda, poenom više od drugoplasiranog Lacija.\nTAGOVI: Juventus, Serija A, Lacio


24sata.info - Trampov advokat pod istragom zbog kršenja zakona o lobiranju?\nAutor S N 13. 10. 2019. • 09:27\nAdvokat američkog predsjednika Donalda Trampa Rudi Ðulijani pod istragom je federalnih tužilaca u Njujorku zbog mogućeg kršenja zakona o lobiranju, objavio je "New York Times", pozivajući se na dva anonimna izvora bliska istrazi.\nJedan od izvora je rekao da se istraga odnosi na pokušaje Ðulijanija da diskredituje bivšu američku ambasadorku u Ukrajini Mari Jovanovič.\nDvojica biznismena sa Floride povezanih sa Ðulijanijem, optuženi su u četvrtak za kršenje federalnih propisa o finansiranju političkih kampanja.\nNjih dvojica su, kako prenosi AP, imali ključnu ulogu u Ðulijanijevim pokušajima da pokrenu istragu o korupciji u Ukrajini protiv demokratskog predsjedničkog kandidata Džozefa Bajdena i njegovog sina Hantera.\nŽalba uzbunjivača o Trampovom postupanju prema Ukrajini rezultirala je pokretanjem istrage o opozivu predsjednika.\nAP dodaje da kancelarija saveznog tužioca na Menhetnu nije željela da komentariše izveštaj "New York Timesa".\nJovanovičeva je rekla da "nije mogla da vjeruje da je smijenjena" uprkos uvjerenju Stejt departmenta da nije uradila ništa loše, prenosi Glas Amerike.\nPrema transkriptu razgovora američkog predsjednika sa ukrajinskim liderom Volodimirom Zelenskim, Tramp je ukrajinskom predsjedniku rekao da je Jovanovičeva "osoba koje se treba kloniti", prije nego što ju je povukao sa položaja u Kijevu, zbog navoda da pokušava da podrije njegovu politiku.\nOna je dala iskaz pred tri odbora Predstavničkog doma koji ispituju da li je predsjednik počinio prestupe koji sa sobom povlače opoziv, kada je pozvao stranu zemlju da istraži njegovog političkog rivala Bajdena i njegovog sina Hantera.\nMari Jovanovič, karijerni diplomata, smijenjena je u maju nakon što ju je Trampov advokat Ðulijani optužio da "potkopava predsjednika".\nDvojica Ðulijanijevih saradnika, Lev Parnas i Igor Fruman, uhapšeni su u četvrtak na aerodromu u Vašingtonu, dok su pokušavali da se ukrcaju na međunarodni let sa kartom u jednom smjeru. Optuženi su za preusmjeravanje nelegalnih političkih donacija iz Rusije komitetu koji je podržavao predsjedničku kampanju Donalda Trampa i drugih političara.


Mihajlović na Svetski dan Roma: Srbija je vaša država\nApril 08, 2021 8:56\nUključivanje Roma i Romkinja u društvo i poboljšanje njihovog položaja, bilo da je reč o stanovanju, obrazovanju, zdravlju ili zapošljavanju, jedan je od prioriteta i nove Vlade Srbije, jer pripadnici romske zajednice su naši sugrađani i zemljaci, Srbija je njihova država, poručila je danas potpredsednica Vlade, prof. dr Zorana Mihajlović.\nPovodom Svetskog dana Roma, Mihajlovićeva je podsetila da je država u prethodnom periodu uradila mnogo u uspostavljanju prava Roma i Romkinja, ali da je još mnogo posla pred svima nama.\n"Uspostavili smo GIS bazu podataka o podstandardnim romskim naseljima, zahvaljujući kojoj danas u vreme pandemije država prati mere i aktivnosti u cilju oporavka i prevencije rizika u ovim naseljima. Omogućen je i naknadni upis u matične knjige, što je uslov za ostvarivanje svih drugih prava, povećava se broj pedagoških asistenata i zdravstvenih medijatora, što je izuzetno važno, s obzirom na stopu smrtnosti romske dece", navela je Mihajlovićeva u saopštenju.\nUložili smo 44,2 miliona evra za sprovođenje Strategije za socijalno uključivanje Roma i Romkinja, kazala je Mihajlovićeva i navela da su izgrađene 184 stambene jedinice u 11 opština u kojima živi 1.000 ljudi, od kojih je 300 dece, a u toku je izrada projektno-tehničke dokumentacije za više od 100 podstandardnih romskih naselja.\nPotpredsednica Vlade podsetila je i da je na inicijativu UNICEF-a i Koordinacionog tela za rodnu ravnopravnost, osnovana Nacionalna koalicija za okončanje dečjih brakova.\n"Prepoznavanje problema prvi je korak ka njegovom rešavanju. Činjenica da je procenat dečjih brakova u romskim podstandardnim naseljima i dalje jako visok, 56 odsto, govori o neophodnosti sistematičnijih inkluzivnih mera, koje će doprineti prekidanju kruga siromaštva i osnaživanju žena i devojčica", kazala je ona.\nNapominje da obrazovanjem devojčica dečji brakovi mogu biti prevenirani, a položaj devojčica poboljšan.\n"Od 28 posto dece iz romskih naselja koja pohađaju srednju školu, većinu čine dečaci. Zato je važno da se ulože dodatni napori da se što više devojčica integriše u osnovno, ali i srednje obrazovanje, koje otvara prostor za ostvarenje punog potencijala devojčica", rekla je Mihajlovićeva.\nDejana Kostadinova, direktorka UNICEF-a u Srbiji, istakla je da je Međunarodni dan Roma prilika da pozovemo na veće uključivanje i zaštitu ljudskih prava Roma, posebno devojčica i žena romske nacionalnosti.\n"Siromaštvo, društvena marginalizacija i isključenost umanjuju mogućnosti za veliki broj dece i njihove porodice da napreduju i ostvare pravo na zdravstvenu zaštitu, inkluzivno obrazovanje i druge oblike socijalne zaštite", rekla je Kostadinova.\nNavodi da je stopa dečjih brakova u populaciji devojčica i mladih žena iz romskih neformalnih naselja i dalje izuzetno visoka i iznosi 56 posto.\n"Iako postoji poboljšanje u stopi pohađanja obrazovanja devojčica (27 odsto u 2019. godini u poređenju sa 15 odsto u 2014. godini), ona je i dalje znatno niža nego u opštoj populaciji. Nedostatak pristupa obrazovanju i mogućnostima nastavlja ciklus siromaštva za buduće generacije", rekla je ona.\nStoga je, ističe, širenje mogućnosti za decu i mlade od najveće važnosti, uključujući i u oblasti korišćenja digitalnih tehnologija, kako bi se osiguralo premošćavanje digitalnog jaza.\n"Osim obrazovanja, socijalni transferi su značajno sredstvo za ublažavanje efekata nejednakosti na decu. Zajedničkim naporima možemo osigurati da deca romske nacionalnosti i njihove porodice imaju pristup kvalitetnim uslugama koje mogu pomoći da se prekine međugeneracijski ciklus siromaštva i pomogne u ostvarivanju prava deteta", zaključila je Kostadinova.\nU ustanovama socijalne zaštite i domovima 500 zaraženih 1\nU Srbiji dato 3.041.740 doza vakcina, 1.220.993 revakcinacije 3\nU Srbiji 2.846 novozaraženih, preminulo 39 osoba 10\nU Novom Pazaru preminule tri osobe od korona virusa 12\nRužić najavio ulaganja u objekte u oblasti visokog obrazovanja 9


Bačka - ČSK 1:0\nNaslovna / Vesti / Izveštaj / Bačka – ČSK 1:0\nBačka – ČSK 1:0\nFudbaleri Bačke danas su u komšijskom derbiju savladali ekipu ČSK Pivare sa rezultatom 1:0\nDetalj posle utakmice sa ČSK-om\nStrelci: FK Bačka ( Filip Bajić 51. minut )\nŽuti kartoni: FK Bačka ( Čedomir Tomčić 78. minut ) ČSK Pivara ( Nikola Žakula 19. min, Nikola Furtula 35. min, Petar Tanasić 89.min )\nFK Bačka: Vujasinović Vladimir, Zogović Stefan, Ponjević Dejan, Ilić Nemanja, Tomčić Čedomir (67. minut Galić Mladen), Mojsilović Nikola (76. Bajić Marko), Bajić Filip, Balabanović Milorad, Čeković Damir, Trivunović Veseljko, Milovac Zoran (61. minut Bjeloš Miroslav)\nFK ČSK Pivara: Tankosić Miroslav, Đekić Miroslav, Varga Boris, Jelić Bojan, Bajat Aleksandar, Kerkez Dejan, Stanić Aleksandar (67. minut Tanasić Petar), Ilić Georgije, Vukasović Mladen (81. minut Jorgić Stefan), Furtula Nikola (46. minut Karać Zoran), Žakula Nikola\nOdigarano je 15. kolo Prve lige Srbije. Bačka je na svom terenu dočekala ekipu ČSK Pivare i uz ne tako atraktivan fudbal i pored loših vremenskih uslova (kiša je padala tokom čitavog susreta) došla do nove pobede i uz osvojena 3 boda zadržala ubedljivo drugu poziciju na tabeli u odnosu na trećeplasiranu Bežaniju koja zaostaje 9 bodova u odnosu na Bačku.\nU prvom poluvremenu ekipa ČSK-a bolje se snalazila na “teškom” terenu i zbog toga su imali dve odlične šanse za gol. Međutim, odmah na početku drugog poluvremena ekipa Bačke uspeva da se stabilizuje i podiže nivo igre što je ubrzo rezultiralo pogotkom Filipa Bajića u 51. minutu.\nPravdu na utakmici delio je sudija iz Beograda, Krstić Bojan dok je utakmicu pratilo oko 700 ljubitelja fudbala.\nČlanovi uprave kluba, stručni štab i fudbaleri Bačke, zahvaljuju se svojim vernim navijačima na fantastičnoj podršci tokom čitave 2015. godine.


Nišville traži da se iz državnog budžeta direktno odvoji novac za festival - JuGmedia\nPovodom obeležavanja Svetskog dana turizma koji je „UNESCO“ ustanovio 1979. godine, organizatori i direktor festivala džez muzike „Nišville“ traže da Ministarstvo turizma u Budžet za 2022. uključi i ovu manifestaciju mimo učešća na konkursima, jer smatraju da organizacija Nišvila generiše značajna finansijska sredstva za budžet čitave države.\nČestitavši Ministarstvu ovaj dan, direktor festivala Ivan Blagojević kazao je da je Nišvil promoter kulturnog turizma Srbije i da pomenuto Ministarstvo treba da ih poštedi dugogodišnjeg učešća na konkursima.\n„Zajedno sa Ministarstvom finansija treba da pronađu modus da Nišville i nekoliko najznačajnijih srpskih festivala koji privlače najviše turista i generišu značajna sredstva za budžet Srbije budu direktno sagledani prilikom projekcije Budžeta za 2022. godinu, na sličan način kako je poslednjih godina sagledan najznačajniji srpski festival Exit”, istakao je Blagojević.\nU postojećoj situaciji, kako objašnjava Blagojević, osim Exita, svi festivali apliciraju na konkursu Ministarstva turizma i pored toga što dobijaju skromna sredstva, često i rezultate saznaju tek juna meseca tekuće godine.\n“Prelazak na budžet skromnim sredstvima umnogome bi pomogao usvajanju realnog finansijskog plana i pravovremenog organizovanja i medjunarodne promocije festivala kako bi privukli što vise turista i višestruko vratili državi finansijsku podršku”, navodi se u saopštenju Nišville organizacije i ističe da se svaki dinar uložen u najveće festivale, budžetu Srbije se vraća trostruko kroz direktno i indirektno ubiranje poreza i doprinosa.\nNišville je ovog avgusta posetilo više od 100 hiljada ljudi, a prema podacima Turisticke organizacije Niša bilo 70 odsto stranih gostiju u niškim hotelima,\nBlagojević ističe da će rezultati biti daleko bolji kada ne bude bilo kovid mera.\n“Očekuju se daleko bolji rezultati i opstanak Nišvila u Top 10 najboljih evropskih festivala po kriterijumima londonskog Gardijana”, dodaje on i podseća da je Nišville je dobitnik priznanja “Turistički cvet”, kao i da je prošle godine je kategorisan kao turistička manifestacija prve kategorije.